title: Finasteridi

text: DHT:n muodostumisen eston vuoksi finasteridi vähentää 5 mg niellyllä annoksella veren DHT pitoisuutta noin 70% ja eturauhasessa 1 tai 5 milligramman annoksella noin 80 tai 90% vastaavasti. 5α-reduktaasin tyypin 2 toiminta on voimakkainta eturauhasessa, johon finasteridi hoito tavallisesti kohdistuu.


title: Finasteridi

text: Koska testosteronia jää muuntumatta DHT:ksi, lisää finasteridin käyttö veren testosteronitasoja, mutta nämä arvot pysyvät tavallisesti normaalien arvojen rajoissa. Finasteridi lisää siten myös kehon estrogeenitasoja (estradioli ja androstenedioni). Koska ylimääräinen testosteroni ei voikaan muuntua yhtä DHT:ksi, muuntuu osa siitä estrogeeneiksi.


title: Finasteridi

text: Maksassa CYP3A4 hydroksyloi finasteridin sen aineenvaihdunnan tuotteeksi, jonka aldehydi dehydrogenaasi sitten käsittelee. Finasteridin aineenvaihdunnan tuotteet pystyvät estämään noin 20% yhtä tehokkaasti 5α-reduktaaseja kuin finasteridi, eli heikosti.


title: Finasteridi

text: Nieltynä finasteridin jakautumistilavuus on 76 l/kg ja veriplasman proteiini sitoutuvuus 90%. Aine läpäisee veri-aivoesteen, muttei päädy merkittävästi siemennesteeseen.


title: Finasteridi

text: Finasteridin tuotenimiä ovat Proscar ja Propecia, molemmat lääkeyhtiö Merckin valmistamia. Ensin mainittu on eturauhasen liikakasvuun, jälkimmäinen miestyyppiseen kaljuuntumiseen. Proscar sisältää vaikuttavaa ainetta finasteridiä 5 mg ja Propecia 1 mg.


title: Finasteridi

text: Muita valmistajia 5 mg:n finasteridille on muun muassa Hexal (tuotenimellä Gefina), Alternova, Copyfarm, Orion (ks. kuva) ja Ratiopharm (tuotenimillä jotka ovat yhdistelmä vaikuttavan aineen ja valmistajan nimestä, esimerkiksi Finasterid Alternova). Ulkomaisista valmistajista, joihin näkee viitattavan keskusteluissa, mutta joilla ei ole myyntilupaa Suomessa, mainittakoon Cipla (tuotenimillä Fincar ja Finpecia), Dr. Reddy's (Finax j Finast), Ranbaxy (Finara), Intas (Finalo) ja Aleppo Pharmaceutical (Prosteride).


title: Finasteridi

text: Merckin lääkepatentit finasteridiin ovat vanhentuneet, mikä on mahdollistanut rinnakkaisvalmiseiden markkinoille tulon. Viimeksi 19.6.2006 umpeutui Propecian suoja-aika.


title: Pekka Arbelius

text: Pekka Arbelius (s. 22. kesäkuuta 1960 Oulu) on suomalainen, 1980-luvulla maajoukkueessa pelannut jääkiekkoilija. Hänet valittiin Suomen Jääkiekkoleijonaksi numerolla 177.


title: Pekka Arbelius

text: Nuorten SM-liigan pistepörssin Pekka Arbelius voitti kaudella 1978–1979. Arbelius edusti Suomea nuorten MM-kisoissa 1980.


title: Pekka Arbelius

text: Arbelius pelasi SM-liigaa Oulun Kärpissä 1979–1985 ja JyP HT:ssä 1987–1990. Arbelius oli vuoden tulokas kaudella 1979–1980. Hän voitti yhden Suomen mestaruuden, yhden hopean ja kolme pronssia. Ruotsissa Arbelius pelasi vuodet 1985–1987 MoDo:n joukkueessa.


title: Pekka Arbelius

text: Kärpissä ja Jypissä sekä Modossa hänet on palkittu kauden parhaana pelaajana. Hänet valittiin SM-liigan avainpelaajaksi vuonna 1984. Hän oli Ruotsin vuoden tulokas kaudella 1985–1986. Arbelius edusti Suomen jääkiekkomaajoukkuetta 112 maaottelussa. Hän osallistui viisiin MM-kisoihin ja kerran Kanada Cupiin. Vuonna 1985 Prahan MM-kisoissa Arbelius teki viisi maalia ja seuraavana vuonna 1986 Moskovassa kuusi maalia, eli yhteensä 11 maalia peräkkäisissä kisoissa.


title: Pekka Arbelius

text: Pekka Arbelius on toiminut Oulun Kärppien hallituksessa vuodet 1995–2005 sekä Kärppä Säätiön hallituksessa 2001–2005.


title: Pekka Arbelius

text: Pekka Arbelius lopetti kiekkouransa vuonna 1994. Hänet aateloitiin Jääkiekkoleijonaksi vuonna 2006 numerolla 177. 2018 alkaen Pekka Arbelius on Kärppä alumnien puheenjohtaja.


title: M85 (tytärammus)

text: M85 on israelilaisen rypälepommin tytärammus, joita käytettiin laajasti erilaisten kuorma-ammusten kuljettamina Libanonin sodassa kesällä 2006. M85 muodostaa mm. puolet Norjan rypälepommivarastosta, ja Norja hallitus tytärammus M85:n 155 mm:n haupitseille tarkoitetut 63 ja 49 Norjassa lisenssillä valmistettua M85-tytärammusta sisältävät kuorma-ammukset DM 642 ja DM 662 käyttökieltoon 2006 vuoden lopussa siksi, että niistä jäi suuri osa räjähtämättöminä maastoon Libanonissa.


title: M85 (tytärammus)

text: M85:aa on havaittu räjähtämättöminä Libanonissa kolmea tyyppiä. Kaksi näistä on periaatteessa itsetuhoavia tyyppejä ja kolmas ei, vaikka kaikkiin niihin viitataan M85:nä.


title: M85 (tytärammus)

text: Israel Military Industries muutti M85:n 1998, mihin asti sen ilmoitettu räjähtämättömyysprosentti oli 14% harvemmin räjähtämättömäksi jääväksi itsetuhomekanismilla.


title: M85 (tytärammus)

text: M85 on myös Suomen puolustusvoimien 155 K 98 Tampellan valmistaman 155 mm:n kenttätykin kuorma-ammus DM 662:n tytärammus, joita on hankittu siksi, että Suomi Ottawan miinakieltosopimuksen mukaisesti luopuu vuoteen 2016 mennessä jalkaväki- eli henkilömiinoista.


title: M85 (tytärammus)

text: M85:n toinen malli on varustettu itsetuhomekanismilla ja virallisten kokeiden mukaan sen vikaantumistiheys on yksi prosentti. Norjan kansanavun Eero Ojalan mukaan virallinen testi on kuitenkin tehty laboratorio-olosuhteissa kovalla alustalla, kun taas Libanonissa osa rypälepommeista putosi pehmeälle ja hedelmälliselle maatalousmaalle sekä asutuksen piiriin. M85:t edustavat lukumäärältään suurta osaa Libanoniin jääneistä räjähteistä erityisesti Sinisen linjan lähelle jääneistä. Oijala tutkii Norjan puolustusvoimien tutkimusinstituutin (Forsvarets forskningsinstitutt – FFI, Norwegian Defence Research Establishment) toimeksiannosta M85-tytärammusten vikaantumistiheyttä Etelä-Libanonissa ja uskoo tutkimustuloksen olevan valmis huhtikuussa 2007.


title: M85 (tytärammus)

text: Israel Military Industries on kehittänyt tytärammuksesta kaksoiskäytettävän mallin, jota voi käyttää niin henkilöammuksena kuin panssariammuksena. Sirpalevaikutus henkilöitä vastaan tulee 1 200 sirpaleesta kuolettavalle alueelle sekä panssaroituja ajoneuvoja vastaan tytärammus läpäisee 105 mm:iä valssattua homogeenista panssariterästä. Siinä on myös itsetuhojärjestelmä kuoressa.


title: M85 (tytärammus)

text: Israel Military Industries tuottaa myös M42:a ja M46:a varten kuoren, johon voi vaihtaa itsetuhomekanismia kuoressaan sisältämättömät tytärammukset uudelleen kuorma-ammukseen sijoitettaviksi.


title: M85 (tytärammus)

text: Libanonissa Yhdistyneiden kansakuntien miinakoordinaatiokeskuksen mukan Etelä-Libanonissa aselevon solmimisen jälkeen 13 on kuollut ja 46 haavoittunut tytärammuksista. Yhteensä Yhdistyneiden kansakuntien miinaryhmät ovat löytäneet 2 171 räjähtämätöntä kuorma-ammuksen tytärarmmusta: 715 (33%) tyyppiä M41, 820 (38%) tyyppiä M77 ja 691 (32%) tyyppiä M85.


title: M85 (tytärammus)

text: Libanonissa on käytetty lisäksi myös M42-tytärammuksia, joista osa on valmitettu 1974 ilman itsetuhomekanismia.


title: M85 (tytärammus)

text: Norjan kokeiden perusteella arvellaan, että Libanonissa M85:n räjähtämättömyysprosentti käyttötavasta johtuen saattaa nousta 5%-10%:iin.


title: M85 (tytärammus)

text: Suomen puolustusvoimien komentaja Juhani Kaskeala avatessaan valtakunnallisen maapuolustuskurssin 5.3.2007 mainitsi, että "tytärammusten toimintavarmuus on koeammuntatulosten mukaan yli 99,8 prosenttia, eli maastoon jää vähemmän räjähtämättömiä ammuksia kuin tavanomaisia kranaatteja ammuttaessa."


title: Nathan Viisas

text: Nathan Viisas tai Viisas Nathan () on saksalaisen Gotthold Ephraim Lessingin ristiretkiaikaan sijoittuva runomuotoinen näytelmä, joka julkaistiin vuonna 1779. Aateromaania muistuttava teos on voimallinen kehotus uskonnolliseen suvaitsevaisuuteen. Kirkko kielsi sen esittämisen Lessingin omana elinaikana. Näytelmä oli kielletty myös Kansallissosialistisessa Saksassa. Suomeksi tekstin on kääntänyt Juhani Siljo, J. Enlund sekä Vesa-Tapio Valo/Matti Rossi.


title: Nathan Viisas

text: Tarina sijoittuu kolmannen ristiretken aikaiseen Jerusalemiin ja kertoo, kuinka juutalainen kauppias nimeltä Nathan, valistunut muslimisulttaani Saladin sekä tarinan ensi vaiheissa nimettömänä pysyvä kristitty temppeliritari rakentavat sillan uskojensa välille.


title: Nathan Viisas

text: Kolmen uskonnon kohtaaminen valottuu tarinan keskiössä olevan sormus-vertauksen kautta. Saladin kysyy Nathanilta, mikä uskonto on totta. Nathan vastaa kertomalla perintösormuksesta, jolla on maaginen ominaisuus, joka saa sen kantajan näyttämään Jumalan ja ihmiskunnan silmissä hyvältä. Sormus on kulkenut perintönä siirtyen aina isältä tämän rakkaimmalle pojalle. Kerran sormuksen haltijalla oli kolme poikaa, joita hän rakasti jokaista yhtä paljon. Heikkona hetkenä hän lupasi hurskauttaan sormuksen vuorollaan jokaiselle pojistaan. Etsiessään keinoa, jolla voisi täyttää lupauksensa, hän valmistutti sormuksesta kaksi jäljennöstä, jotka olivat ulkonäöltään täysin samanlaisia kuin aito sormus. Hän antoi kuolinvuoteellaan sormuksen kullekin kolmesta pojastaan. Pojat ajautuivat riitaan siitä, kenellä aito sormus oli. Viisas tuomari kehotti heitä elämään siten, että heidän sormuksensa voima osoittaisi itsensä. Nathan vertaa sormusta uskontoon sanoen, että kaikki meistä elävät sen uskon mukaan, jonka olemme saaneet kunnioittamiltamme ihmisiltä.


title: Nathan Viisas

text: Nathanin hahmo perustuu pitkälti Lessingin ystävään, filosofi Moses Mendelssohniin. Kuten tarinan Nathan Viisas ja Saladin, myös Lessing ja Mendelssohn viihtyivät shakkipelin parissa.


title: Darren Boyko

text: Darren Boyko (s. 16. tammikuuta 1964 Winnipeg, Kanada) on entinen jääkiekkoilija. Hän oli pelipaikaltaan hyökkääjä.


title: Darren Boyko

text: Boyko pelasi sekä NHL:ssä (Winnipeg Jets) että Elitserienissä (Frölunda) vain yhden ottelun, mutta SM-liigaa hän pelasi HIFK:n paidassa 11 vuoden aikana (1985–96) 476 ottelua ja teki niissä 171+235=406 pistettä. Suomessa Boyko voitti yhden hopean ja kolme pronssia. HIFK:n jälkeen Boyko kävi vielä pelaamassa kauden Saksassa Berlin Capitalsin joukkueessa.


title: Darren Boyko

text: Vuodesta 1997 lähtien Boyko on toiminut Hockey Hall of Famessa kansainvälisten asioiden vastaavana. Boyko valittiin Suomen Jääkiekkoleijonaksi numerolla 180.


title: Eeki Mantere

text: Erik Kristian ”Eeki” Mantere (25. tammikuuta 1949 Helsinki – 30. huhtikuuta 2007 Espoo) oli suomalainen muusikko, joka tuli tunnetuksi 1970-luvulla Hullujussi-huumoripopyhtyeen solistina nimeltä Viktor Kalborrek. Hullujussin hajottua 1976 Mantere konsertoi Viktor Kalborrekina lähinnä ravintoloissa ja tavarataloissa aina 2000-luvulle asti. Kalborrekia muistuttavaa hahmoa hän näytteli Seppo Huunosen elokuvassa "Karvat" (1974). Kalborrek-hahmona Mantere esitti sivuroolia Visa Mäkisen elokuvassa "Ruuvit löysällä" (1989). Juha Tapanisen elokuvassa "Iskelmäprinssi" (1991) Eeki Mantere näytteli italialaista muotigurua.


title: Eeki Mantere

text: Mantere oli myös kitaristi, säveltäjä ja sanoittaja. Omalla nimellään hän teki albumin "Synnyin kiertämään" (1987). Lisäksi hän on esiintynyt televisio-ohjelmien juontajana ja mainoksissa. Yksi Mantereen mainoshahmoista oli Valion Grandi-mehujen Kari Grandi. Mantere on toiminut myös ääninäyttelijänä, kuten Disneyn elokuvassa "Viidakkokirja" 1990-luvulla tehdyssä jälkiäänityksessä "Kuningas Louien" äänenä.


title: Eeki Mantere

text: Mantereen viimeiseksi työksi jäi Romano-tv, joka esitettiin Yle TV1:ssä.


title: Eeki Mantere

text: Mantere kuoli vuonna 2007 keuhkokuumeeseen 58 vuoden ikäisenä Jorvin sairaalassa.


title: Eeki Mantere

text: Eeki Mantere soitti Arto Sotavallan taustayhtyeessä vuoden 1972 kiertuella nimeltä "Täyttä häkää", mistä yhtyeenkin nimeksi tuli Häkäpönttö. Siinä soittivat Mantereen lisäksi Heimo Holopainen, Tapio Niemelä ja Hessu Salmijärvi. Yhtye soitti vuonna 1972 Deep Purplen konsertissa Helsingin jäähallissa Arto Sotavalta solistinaan. Toukokuussa 1973 Sotavalta myöhästyi neljä tuntia esiintymisestä Oravaisissa, ja yhtye joutui improvisoimaan. Mantere pukeutui pelleksi nimeltä Erik Warpower, joka oli parodinen yhdistelmä Mantereen ja Sotavallan nimistä. Viktor Kalborrek -hahmo sai alkunsa heinäkuussa 1973 Sotavallan ja Häkäpöntön esiintyessä Nilsiän Tahkovuoressa. Saman vuoden elokuussa Mantere, Holopainen ja Niemelä perustivat Hullujussi-yhtyeen. Kesäkiertueen 1973 viimeiset konsertit yhtye teki nimellä Arto Sotavalta & Hullujussi.


title: Eeki Mantere

text: Viktor Kalborrek -nimeä oli aiemmin käyttänyt Edward Vesala kirjautuessaan Oulun Kauppahotelliin 1960-luvun lopulla Paroni Paakkunaisen seurassa. Virallisesti Viktor Kalborrek suoritti ensiesiintymisensä 11. elokuuta 1973 Kermakosken Kerman lavalla Heinävedellä. Antti Einiö järjesti Hullujussin lokakuun 8. päiväksi esiintymään suositun Gary Glitterin lämmittely-yhtyeeksi. Hullujussi esiintyi Leo Lastumäen "Musikaalinen tunti" -ohjelmassa, joka äänitettiin 12. marraskuuta 1973. Yhtye pyydettiin vakioesiintyjäksi TV1:n uuteen viihdesarjaan "Merirosvoradio" 16. maaliskuuta 1974 alkaen. Konserteilla oli suursuosio.


title: Eeki Mantere

text: Hullujussi kehitteli show'taan ja "Rockin' Pneumonia and the Boogie Woogie Flu / Friduna Skikuna" -single äänitettiin helmikuussa 1974 studiossa ja ilmestyi heti kauppoihin. Ensimmäinen LP "Hullujussi" äänitettiin livenä Alibi-ravintolassa kahdessa konsertissa 28. helmikuuta ja 1. maaliskuuta 1974. Levy ilmestyi keväällä 1974 ja se myi 80 000 kappaletta. Elokuussa Finnvox-studiossa äänitetty Hullujussin toinen LP "Bulvania" myi 46 000 kappaletta.


title: Eeki Mantere

text: Eeki Mantere esiintyi vuonna 1974 Seppo Huunosen ohjaamassa elokuvassa "Karvat". Se sai ensi-iltansa teattereissa 24. heinäkuuta. Hullujussi esiintyi television "Iltatähdessä" 3. lokakuuta 1974, 11. lokakuuta 1974 ja 26. joulukuuta 1974. "Näin meillä" -ohjelmassa Hullujussi oli 6. lokakuuta 1974 ja MTV:n "Kuukauden sävel" -ohjelmassa 2. tammikuuta 1975.


title: Eeki Mantere

text: Maaliskuun lopussa 1975 Hullujussilla oli viikon kiertue Ruotsissa ja single "Rope ja Kake / Hyvää yötä sanoi mummo" äänitettiin 1. huhtikuuta 1975 legendaarisella Marcus Music -studiolla.


title: Eeki Mantere

text: Alkuvuoden 1976 single "Helsinki City / Polta tupakkaa!" oli nauhoitettu Kulttuuritalon Alppi-studiolla. Finnvox oli toisena varattuna studiona albumille. Viimeisen keikkansa Hullujussi teki Virtasalmella 18. syyskuuta 1976 miehistövaihdosten jälkeen. Syksyllä 1975 äänitetty LP "Olympia" myi enää vain 3 000 kappaletta.


title: Eeki Mantere

text: CD:llä ovat ilmestyneet kokoelmalevyt "Harva meistä on rautaa " (1990, 5 bonuskappaletta), "Tyttö lilla nakkikioskilla" (1995, Fazerin 20 suosikkia) ja "Bingo Bulvania" (2003).


title: Eeki Mantere

text: Vuonna 2003 Hullujussi teki 30-vuotisjuhlakiertueen. CD-levyt "Hullujussi", "Bulvania" ja "Olympia" ilmestyivät helmikuussa 2004.


title: Eeki Mantere

text: Maaliskuussa 1975 Viktor Kalborrek teki soolo-LP:n "Con Amore" Finnvox-studiolla. Levyn taustoista vastasi Hullujussi Aarno Raninen mukanaan. Levy myi noin 20 000 kappaletta. Levystä ilmestyi CD-versio helmikuussa 2002. Toisen sooloalbumin ilmestymistä Viktor sai odottaa vuoteen 1979. Levy-yhtiönä oli Vexi Salmen Gold Disc.


title: Eeki Mantere

text: Mantere jatkoi konsertointia Viktor Kalborrek -nimellä tiiviiseen tahtiin. Esiintymispaikat vaihtelivat ravintoloista tavarataloihin. Armoton flirttailija ja naisten naurattaja oli vain parantunut vuosien varrella. Ajaton huumori ja partaveitsen terävä tyyli olivat edelleen Kalborrekin valtteja. "Kun suomalainen mies ei puhu, eikä pussaa, tulee Viktor ja vetää välistä, minkäs teet!"


title: Eeki Mantere

text: Viktor Kalborrek esitti Miss Märkäpaita -kilpailun juontajaa elokuvassa "Ruuvit löysällä" vuonna 1989. Elokuvan ohjasi Visa Mäkinen.


title: Eeki Mantere

text: Sittemmin Mantereen ohjelmistoon kuului myös "Viktor Kalborrek plays Hullujussi". Hänellä oli myös yhtye Viktor Kalborrek & The Copacabana Trio. Uusimpia Viktor Kalborrek tuotoksia on Manneradio, jolta ilmestyi CD-levy "Kreizit mustalaisvitzit".


title: Eeki Mantere

text: Vuonna 1977 syntyi yhtye H. E. C. eli Hector, Eeki & Co. Hectorin 10-vuotiskiertuetta varten. Heimo Holopainen suunnitteli Hectorin kanssa mukaan Antero Jakoilan ja Hasse Wallin sekä kosketinsoittajaksi Kaj Westerlundin. Rumpaliksi tuli Vando Suvanto. H.E.C. teki vuonna 1977 Love Recordsille kaksi singleä ja loppuvuodesta yhden pitkäsoittolevyn H.E.C..


title: Eeki Mantere

text:
Vuosien saatossa Valion mainoksiin Mantereelle kehkeytyi hahmo Kari Grandi. Hän tuli kuuluisaksi janoisten sankarina ja fiksaatiota on kehuttu suomalaisena brandin luojana. Kari Grandi on ollut kaikkien janoisten sankari jo yli 30 vuotta, apunaan legioonallinen maukkaita Grandeja. Hän toimi myöskin Shellin öljysheikkinä. Mainosvälineenä oli Shellin pieni säiliöauto.
Kari on tunnettu useasta kulkupelistään, joita on vuosien mittaan esitelty eri medioissa.


title: Eeki Mantere

text: Mantere sävellys- ja sanoitustuotannossa myös:Eeki Mantereen nimellä julkaistiin LP "Synnyin kiertämään" vuonna 1987. Sitä oli edeltänyt vierailu Jussi Ketun LP-levyllä "Tuli rautatie", jolla Eeki esitti kappaleen "Viime yö". Eeki Mantere & Kadonneet Pojat -yhtye toimi vuosina 1987–1990. Levyn ilmestyttyä yhtye teki laajemman kiertueen. Yhtyeen kappaleista vastasi osin Jussi Kettu.


title: Eeki Mantere

text: Eeki Mantere & Kadonneet Pojat -yhtyeen kokoonpano oli:


title: Eeki Mantere

text: Eeki Mantere Duon aisaparina 1980-luvulta asti on toiminut Jussi Kettu, joka myös jatkaa esiintymisiä trubaduurina. Duo soittaa myös lainakappaleina rhythm and blues -klassikoita. Duon konsertointi jatkui 2000-luvulle asti.Albumit


title: Eeki Mantere

text: Singlet


title: Temple of the Dog

text: Temple of the Dog on grunge-musiikkityyliä edustava superyhtye. Yhtyeen muodostivat Soundgardenin laulaja Chris Cornell ja Mother Love Bonen entiset jäsenet MLB:n edesmenneen laulajan Andrew Woodin kunniaksi. Ryhmä julkaisi ainoastaan yhden albumin, "Temple of the Dog", vuonna 1991.


title: Temple of the Dog

text: Mother Love Bonen laulajan, Andrew Woodin kuoltua vuonna 1990, Chris Cornell kirjoitti kaksi laulua ("Say Hello 2 Heaven" ja "Reach Down") tämän muistolle. Cornell lähestyi Woodin entisiä bändikavereita Stone Gossardia ja Jeff Amentia aikomuksenaan julkaista kappaleet singlenä. Yhtyeeseen liittyivät myös Soundgardenin rumpali Matt Cameron ja tuleva Pearl Jamin kitaristi Mike McCready. Bändi alkoi harjoitella kappaleita ja muokata Gossardin, Amentin ja Cameronin kirjoittamia demoja. Yksi näistä demoista päätyi kahden yhtyeen levyille - Pearl Jam levytti sen nimellä "Footsteps" ja Temple of the Dog nimellä "Times of Trouble." Harjoituksissa muodostui useita uusia kapplaeita, ja bändi päätti levyttää kokonaisen albumin.


title: Temple of the Dog

text: Eddie Vedder, joka oli lentänyt Seattleen hakeakseen Pearl Jamin laulajaksi, päätyi myös Temple of the Dogin taustalaulajaksi. "Hunger Strike" levytettiin Cornellin ja Vedderin duettona.


title: Temple of the Dog

text: Kesällä 1992, yli vuosi sen julkaisun jälkeen, albumi saavutti uutta huomiota. Pearl Jamin ja Soundgardenin noustua julkisuuteen, levy-yhtiö A&M Records julkaisi albumin uudelleen. A&M promotoi "Hunger Strike" -singleä ja kyseisen kappaleen musiikkivideota esitettiin MTV:llä. Albumi ja single päätyivät Billboardin listoille.


title: Temple of the Dog

text: Temple of the Dog soitti livenä vain harvoin. Vuonna 1990, ennen albumin julkaisua yhtye soitti Seattlen Off Ramp Caféssa. Julkaisun jälkeen yhtye soitti kaksi lyhyttä settiä paikoissa, joissa Soundgarden ja Pearl Jam keikkailivat yhdessä. Vuonna 1991 bändi esitti "Hunger Striken" Foundations Forumissa ja syyskuussa 1992 yhtye soitti kappaleet "Hunger Strike" ja "Reach Down" Lollapalooza-festivaaleilla.


title: Temple of the Dog

text: Lokakuussa 2003 bändi yhdistyi Pearl Jamin konsertissa, kun Chris Cornell esitti muiden jäsenten kanssa kappaleet "Hunger Strike" ja "Reach Down." Cornell vieraili lavalla Pearl Jamin kanssa myös 2014 Bridge School Benefit -konsertissa esittämässä "Hunger Strike":n.


title: Temple of the Dog

text: Yhtye ei koskaan virallisesti hajonnut, mutta uutta materiaalia ei ole julkaistu vuoden 1991 jälkeen.


title: Halonen (albumi)

text: Halonen on Kassu Halosen ensimmäinen sooloalbumi. Se ilmestyi vuonna 1979. Kaikki kappaleet on säveltänyt Halonen itse, mutta albumilla on myös yksi Halosen ja Janne Louhivuoren yhteinen kappale. Albumin on sanoittanut Frank Robson.


title: Halonen (albumi)

text: Kaikki kappaleet säveltänyt Kassu Halonen sekä sanoittanut Frank Robson, ellei toisin mainittu.


title: Kevät Nousiainen

text: Kevät Iiris Maaria Nousiainen (o.s. Nieminen, s. 15. helmikuuta 1950 Helsinki) on Turun yliopiston oikeusvertailun ja yleisen oikeustieteen emeritaprofessori. Koulutustaustaltaan hän on oikeustieteen tohtori. Nousiainen jäi eläkkeelle 1. kesäkuuta 2017.


title: Kevät Nousiainen

text: Nousiainen toimi Turun yliopiston vertailevan ja yleisen oikeustieteen professorina vuonna 1996 ja Helsingin yliopiston naisoikeuden ja oikeusteorian määräaikaisena professorina 1997–2006. Minna Canth -akatemiaprofessori hän oli vuosina 2005–2009. Vuonna 2009 hän palasi hoitamaan aiempaa professuuriaan Turun yliopistoon.


title: Kevät Nousiainen

text: Nousiainen on tehnyt Suomessa uraauurtavaa työtä sukupuoleen, tasa-arvoon ja syrjintään liittyvien oikeudellisten kysymysten tutkimuksessa ja opetuksessa. Hän on toiminut eri tahojen asiantuntijana käsiteltäessä tasa-arvoa, syrjintää, naisten ihmisoikeuksia ja naisiin kohdistuvaa väkivaltaa.


title: Kevät Nousiainen

text: Nousiaiselle myönnettiin Helsingin yliopiston Maikki Friberg -tasa-arvopalkinto vuonna 2003. Hän on saanut myös Kettil Bruun -palkinnon vuonna 2004.


title: Batman: Salaperäinen Batwoman

text: Batman: Salaperäinen Batwoman ("Batman: Mystery of the Batwoman") on vuonna 2003 suoraan DVD:lle julkaistu animaatioelokuva, jonka ohjasi Curt Geda ja käsikirjoitti Alan Burnett. Pääosassa ääninäyttelijävät muun muassa Kevin Conroy, Kimberly Brooks ja Hector Elizondo.


title: Batman: Salaperäinen Batwoman

text: Elokuva sijoittuu samaan DC-animaatiouniversumiin, kuin The New Batman Adventures.


title: Batman: Salaperäinen Batwoman

text: Pingviini, Rupert Thorne ja Carlton Duquesne suunnittelevat yhdessä laittomien aseiden myyntiä Kazniaan. Heidän suunnitelmansa saa kolauksen, kun häikäilemätön kostaja nimeltä Batwoman on tullut kaupunkiin pysäyttämään rikoskolmikon. Sillä välin, kun Batwoman tarkkailee Pingviinin juonia, Batman keskittyy saamaan selville Batwomanin henkilöllisyyden ja motiivin.


title: Ahmad Yasin

text: Šeikki Ahmad Yasin (, s. n. 1937 – 22. maaliskuuta 2004) oli palestiinalaisen Hamas-järjestön perustaja ja hengellinen johtaja. Monissa länsimaissa häntä pidettiin terroristina, mutta palestiinalaisille hän oli sankari, joka teki laillista vastarintaa miehittäjää vastaan. Yasin joutui jo lapsena pyörätuoliin ja oli lähes sokea. Hän kuoli Israelin ilma-iskussa Gazassa vuonna 2004.


title: Ahmad Yasin

text: Yasin syntyi pienessä Juran kylässä lähellä nykyistä Israelin Ashkelonia Brittiläisen Palestiinan mandaatin aikana. Hänen syntymäaikansa on palestiinalaisen passin mukaan 1.1.1929, mutta hän sanoo syntyneensä 1938. Hänen perheensä muutti Gazaan kun kylä tuhottiin vuoden 1948 Israelin itsenäisyyssodassa.


title: Ahmad Yasin

text: Yasin opiskeli al-Azharin yliopistossa Kairossa ja liittyi siellä muslimiveljeskuntaan.


title: Ahmad Yasin

text: Ahmad Yasin perusti Hamasin vuonna 1987. Sen nimi oli aluksi Muslimiveljeskunnan palestiinalainen osasto. Hamasin yhdeksi tavoitteeksi määriteltiin Israelin valtion tuhoaminen ja Palestiinan valtion perustaminen paitsi Gazaan ja Länsirannalle, myös koko Israelin miehittämälle Palestiinan alueelle. Israelin kerrotaan jopa tukeneen Hamasia alkuun, koska piti sitä maltillisempana vaihtoehtona PLO:lle. Israel kielsi kuitenkin Hamasin vuonna 1989 ja samana vuonna Yasin tuomittiin elinkautiseen vankeuteen. Yasin vaihdettiin 1997 kahteen Jordanian pidättämään Mossadin agenttiin, jotka oli saatu kiinni Khalid Maš’alin murhayrityksen yhteydessä.


title: Ahmad Yasin

text: Toisen intifadan alettua vuonna 2000 Hamas aloitti terrori-iskut uudelleen ja Israel teki useita vastaiskuja muun muassa Yasinia vastaan. Myös palestiinalaishallinto asetti Yasinin useita kertoja kotiarestiin, josta hänet vapautettiin joka kerta hänen kannattajiensa mielenosoitusten jälkeen.


title: Ahmad Yasin

text: 6. syyskuuta 2003 Israelin F-16 pudotti 250 kg pommin rakennukseen Gazassa. Yasin oli tuolloin rakennuksessa ja haavoittui lievästi. Yasin lupasi murhayrityksestä Israelille "unohtumattoman läksyn." Hän ei yrittänyt piiloutua tulevilta yrityksiltä tai peitellä toimiaan, vaan noudatti säännöllistä päivärutiinia, kuten kävi joka päivä läheisessä moskeijassa.


title: Ahmad Yasin

text:
Varhain aamulla 22. maaliskuuta 2004 Yasin seurueineen oli poistumassa moskeijasta Gazassa kun Israelin helikopterit ampuivat Yasinia kohti ohjuksia. Ahmad Yasin ja kuusi muuta kuoli ja 15 haavoittui, joukossa kaksi Yasinin poikaa. Isku tuomittiin laajalti maailmalla, muun muassa YK, EU ja useat Euroopan maat.
Israelille vaadittiin talouspakotteita siviileitä vastaan suunnattujen terrori-iskujen takia. Yhdysvallat sen sijaan ei tuominnut iskua vaan julisti Israelilla olevan oikeus taistella terroristeja vastaan. Yhdysvallat myös esti veto-oikeudellaan YK:n turvallisuusneuvostoa tuomitsemasta iskua. Palestiinalaiset ääriryhmät vannoivat kostoa ja Yasinin hautajaisiin kokoontui tuhansia ihmisiä. Myös terroristiverkosto al-Qaida ilmoitti kostavansa iskun Yhdysvalloille.


title: Ahmad Yasin

text: Yasinin seuraajaksi Hamasin johtoon nousi kovan linjan Abdulaziz al-Rantisi, joka kuitenkin kuoli vastaavanlaisessa iskussa jo vajaan kuukauden kuluttua.


title: Mercy Graves

text: Mercy Graves on DC-animaatiouniversumissa esiintyvä kuvitteellinen hahmo, jonka loivat Bruce Timm ja Paul Dini. Graves on Lex Luthorin henkivartija ja johti hetkellisesti LuthorCorpia. Hahmon teki ensiesiintymisensä Teräsmies -animaatiosarjassa vuonna 1996.


title: Mercy Graves

text: Mercy Graves on erittäin taitava taistelulajeissa ja osaa käsitellä useita eri aseita. Hän oli ennen rikollinen ja johti omaa tyttöjengiään. Graves onnistui kerran nappaamaan Luthorin salkun aivan hänen nenänsä edestä, mutta jäi kiinni, kun Luthorin miehet nappasivat hänet. Luthor ei kuitenkaan kostanut hänelle vaan tarjosi Gravesille töitä hänen henkivartijana ja kuljettajana.


title: Mercy Graves

text: Graves sai hallintaansa LuthorCorpin, kun itse Luthor kärsi tuomiotaan vankilassa. Luthorin onnistuttua karkaamaan hän palasi takaisin yhtiöönsä vain huomatakseen miten hyvin yhtiö on selviytynyt, mutta pettynyt, koska Luthorin paras professori Ivo oli saanut potkut. Luthorin väistyttyä lopullisesti kuvoista, Graves saa nyt johtaa LuthorCorpia vakituisesti.


title: Mercy Graves

text: Vuonna 2007 Graves palasi takaisin animaatiosarjaan kahden vuoden tauon jälkeen. Hän esiintyi Batmanissä 5. tuotantokauden kaksiosaisessa jaksossa The Batman/Superman Story, jossa hänet tunnetaan pelkästään nimellä Mercy, joka on Luthorin oikeankäden mies. Ulkonäöltään hän muistuttaa euraasialaista, jolla on pitkät tummat hiukset.


title: Mercy Graves

text: Mercy Gravesin ensi esiintyminen elokuvissa tapahtui vuonna 2006 "" elokuvassa. Toisen kerran hän esiintyi elokuvassa "" vuonna 2007, jossa hänen alkuperäistä ulkonäköä oli muutettu enemmän hänen sarjakuvaversionsa mukaiseksi. Graves oli ruskeaihoinen, jolla on vaaleat hiukset. Elokuvan aikana hän toimi normaaliin tapaansa Luthorin kätyrinä, joka kuitenkin tapettiin elokuvan aikana.


title: Joseph McManners

text: Joseph McManners (s. 3. joulukuuta 1992 Canterbury, Englanti) on englantilainen poikasopraano ja musikaalinäyttelijä, joka innostui laulamisesta 8-vuotiaana kuultuaan Titanic-elokuvan tunnuskappaleen "My Heart Will Go On". Hänen isänsä on englantilainen tv-tuottaja Hugh McManners.


title: Joseph McManners

text: McManners pyrki Canterburyn Simon Langton Grammarin poikakuoroon ja pääsi monien hakijoiden joukosta sinne. Paikalliset kykyjenetsijät huomasivat hänet nopeasti ja häntä pyydettiin esittämään pääosaa Oliver-musikaalissa Canterburyssa. Tämän jälkeen häntä pyydettiin koekuvauksiin BBC:n tuottamaan produktioon "The Little Prince" (suom. Pikku prinssi) ja hän sai osan 25 000 hakijan joukosta. Tämän roolin johdosta Sony BMG:n kykyjenetsijät kiinnostuivat hänestä ja tarjosivat hänelle suoraan neljän albumin kattavaa kahden miljoonan punnan suuruista levytyssopimusta. Vuonna 2006 sopimus kuitenkin purettiin taiteellisten erimielisyyksien vuoksi.


title: Joseph McManners

text: Hänen debyyttialbuminsa "In Dreams" julkaistiin 5. joulukuuta 2006 ja se oli ehdolla Englannissa vuoden 2006 parhaaksi klassiseksi albumiksi.


title: Deep Forest

text: Deep Forest on ranskalainen yhtye, jonka perustivat muusikot Eric Mouquet ja Michel Sanchez vuonna 1992. Yhtye on säveltänyt ambient-tyylistä musiikkia johon sekoittuu vahvoja etnisiä vaikutteita. Vuonna 1993 yhtye oli Grammy-ehdokas "Paras maailmanmusiikkialbumi" -luokassa (Best World Music Album) ja voitti saman palkinnon vuonna 1996 albumillaan "Boheme". Yhtyeen albumeja on myyty yli 10 miljoonaa. Osa myynnistä saaduista tuloista on lahjoitettu hyväntekeväisyyteen.


title: Deep Forest

text: Sanchez lähti yhtyeestä laulajan soolouralle 2005, jonka jälkeen vain Mouquet on tehnyt musiikkia Deep Forest -nimikkeellä.


title: Jarmo Männistö

text: Jarmo Männistö (s. 1. marraskuuta 1947 Tampere) on suomalainen jääkiekkohuoltaja. Hänet valittiin Suomen Jääkiekkoleijonaksi numerolla 184.


title: Jarmo Männistö

text: Männistö toimi Tampereen Tapparan apulaishuoltajana vuosina 1968–1980 ja päätoimisena huoltajana hän on toiminut vuodesta 1986 lähtien.


title: Norvestia

text: Norvestia Oyj on suomalainen, vuoteen 2017 asti Helsingin pörssissä noteerattu sijoitusyhtiö. Norvestia kuului aiemmin Kaupthing Bank -konserniin. Yhtiö sijoittaa pääasiassa Pohjoismaisissa pörsseissä noteerattuihin arvopapereihin. Tavoitteekseen sijoitustoiminnassa Norvestia ilmoittaa hyvän riskikorjatun tuoton tuottamisen, ja se onkin hajottanut omistuksiaan laajalti niin suoriin osakeomistuksiin, hedge-rahastoihin kuin optioihinkin.


title: Norvestia

text: Nykyinen nimi Norvestia rekisteröitiin 1996. Yhtiön substanssi oli 10,19 euroa osaketta kohti vuoden 2015 lopussa. Norvestia on perinteisesti tunnettu hyvänä osingonmaksajana ja sen omavaraisuusaste on korkea. Hallituksen puheenjohtajana toimii J.T. Bergqvist. Vuoden 2015 lopussa CapMan Oyj omisti 28,7 % Norvestian osakkeista ja äänivallasta. Norvestia Oyj:stä tuli CapMan-konsernin tytäryhtiö 19.12.2016. CapMan Oyj omisti 92,5 prosenttia Norvestian osakkeista 31.3.2017.


title: Norvestia

text: Yhtiö perustettiin vuonna 1984 nimellä SYP-Invest Oy, ja pörssiin se listautui seuraavana vuonna.


title: Norvestia

text: SYP-Investin perusti Suomen Yhdyspankki. Perustamisen takana oli vuonna 1983 säädetty sijoitusyhtiölaki. SYP-Investin avulla pankki sai liikkuma-alaa osakemarkkinoilla ja osakeomistusten kautta vaikutusvaltaa muihin yhtiöihin. Vaikka SYP-Invest oli itsenäinen pörssiyhtiö, Yhdyspankki valvoi pitkälti sen toimintaa.


title: Norvestia

text: Yhtiön yleisöanti syksyllä 1984 sujui hyvin. Annilla kerätyillä rahoilla rakennettiin osakesalkku kehitysyhtiöiden tavoin. Alkutaival oli menestyksekäs. Alkumenestyksen jälkeen ilmeni ongelmia. Pankki luopui myöhemmin kokonaan omistusosuudestaan SYP-Investissä.


title: Harry Bogomoloff

text: Harry ”Bogo” Bogomoloff (s. 10. kesäkuuta 1944 Helsinki) on suomalainen poliitikko, urheiluvaikuttaja ja jääkiekkotuomari. Hän on koulutukseltaan valtiotieteiden maisteri.


title: Harry Bogomoloff

text: Harry Bogomoloff on ollut Helsingin kaupunginvaltuustossa vuodesta 1985. Hän on toiminut kaksi vuotta Helsingin kaupunginhallituksen puheenjohtajana ja kahdeksan vuotta Helsingin kaupunginvaltuuston kokoomusryhmän puheenjohtajana. Valtuuston ensimmäisenä varapuheenjohtajana hän on ollut vuodesta 2005 alkaen.


title: Harry Bogomoloff

text: Bogomoloff on toiminut monenlaisissa jääkiekon taustatehtävissä. Hän on ollut Suomen Jääkiekkoliitossa eri tehtävissä vuodesta 1990 ja liiton varapuheenjohtaja vuodesta 1997. Lisäksi hän on toiminut Jääkenttäsäätiön toimitusjohtajana vuodet 1974-2013 ja Kansainvälisessä jääkiekkoliitossa IIHF:ssä eri tehtävissä. Hän on myös ollut mukana kaikissa Suomessa järjestetyissä jääkiekon MM-kisoissa. Bogomoloffilla on myös voimassa oleva erotuomarikortti. Hän toimi SM-sarjassa erotuomarina vuosina 1962–1965. Bogomoloff valittiin Suomen Jääkiekkoleijonaksi numerolla 185.


title: Harry Bogomoloff

text: Heinäkuussa 2012 Harry Bogomoloff aiheutti pienimuotoisen kohun kertomalla pitävänsä Lapin yliopistoa elätettävien reservaattina, josta valmistuneet kelpaavat vain lumitöihin. Bogomoloff pyysi myöhemmin anteeksi puheitaan.


title: Harry Bogomoloff

text: Bogomoloff aiheutti kohun 7. toukokuuta 2018 Facebookissa tekemällä päivityksellään: ”Rantapuistossa (pohjoisranta) liikkui illansuussa kolmen balkanintumman miehen porukka, ilman järkevän tuntuista syytä. Tiedoksi.” Päivitys tuomittiin laajalti rasistisena.


title: Urpo Helkovaara

text: Urpo Helkovaara (s. 2. tammikuuta 1947 Jyväskylä) on suomalainen jääkiekkovaikuttaja.


title: Urpo Helkovaara

text: Helkovaara toimi SM-liigan toimitusjohtajana vuosina 1989–2006. Ennen toimitusjohtajan pestiä hän ehti toimia neljä vuotta SM-liigan hallituksen jäsenenä. Helkovaara oli pitkään myös JyP HT:n toiminnassa mukana muun muassa toimitusjohtajana vuosina 1981–1989. Vuosina 1994–1998 hän toimi IIHF:ssä.


title: Urpo Helkovaara

text: Helkovaara valittiin Suomen Jääkiekkoleijonaksi numerolla 186. Suomen Jääkiekkoliiton kultainen ansioristi hänelle myönnettiin 2009.


title: Marvin Minsky

text: Marvin Lee Minsky (9. elokuuta 1927 New York City, New York – 24. tammikuuta 2016 Boston, Massachusetts) oli yhdysvaltalainen tietojenkäsittelytieteilijä ja kognitiotieteilijä. Hän tutki erityisesti tekoälyä.


title: Marvin Minsky

text: Minsky toimi MIT:n professorina. Hän suoritti matematiikassa kandidaatin tutkinnon Harvardissa ja tohtorin tutkinnon Princetonissa.


title: Marvin Minsky

text: Vuonna 1982 Minsky kirjoitti lehtiartikkelin, jonka mukaan ”kestää aikansa, kunnes ihminen oppii yleisestä järjellisestä päättelykyvystä, jolla koneista voisi tehdä yhtä älykkäitä kuin ihmiset”.


title: Marvin Minsky

text: Minsky sai Turing-palkinnon vuonna 1969. Hän sai myös muun muassa Japani-palkinnon tekoälyä koskevasta tutkimuksestaan osana teknologian ja ihmiskunnan vaurauden sekä hyvinvoinnin integraatiota.


title: Elementti

text: Elementti voi tarkoittaa ainakin seuraavia asioita:


title: M396

text:
M396 (englanniksi koko nimeltään "155 mm Extended-Range Cargo Projectile M396 ") on israelilainen Israel Military Industries Ltd.:n valmistama kuorma-ammus 155 mm tykeille. Se kykenee kuljettamaan 49 M85-tytärammusta. Britannian maavoimat ovat hyväksyneet sen tunnuksella L20A1 ja Sveitsin puolustusvoimat KaG90. M396:n kantama vaihtelee tykin putken pituudesta johtuen 30 kilometristä (L39) 36 kilometriin (L52).
Suomessa 155 K 98:n putken mitta on L52 eli 52 x kaliiperi.


title: M396

text: M396:a (L20A1) käyttivät muun muassa britit Irakin sodassa.


title: M396

text: Argentiina, Britannia, Itävalta,Kreikka, Saksa, Intia, Israel, Italia, Romania, Sveitsi, Yhdysvallat


title: M396

text: Britannialla on varastossaan 59 364 ja Yhdysvalloilla 5 000 M395:ia tai M396:ia.


title: M396

text: M395:ä ja M396:ä on käytetty muun muassa kesällä 2006 Libanonissa.


title: 155 K 98

text: 155 K 98 ("155 millimetrin kanuuna 1998") on suomalainen Patrian valmistama 155 mm:n 52-pituuskaliiperinen raskas kenttätykki, teknisesti ottaen kanuunahaupitsi, mutta suomalaiselta nimitykseltään kuitenkin kanuuna. Se on Tampellan ja Vammaksen kehittämä Tampellan 155 K 83 -mallista. Se otettiin käyttöön Suomen puolustusvoimissa mallimerkinnän mukaisesti vuonna 1998. Tykissä on 78 kW:n tehoinen apumoottori, jolla se kykenee liikkumaan itsenäisesti. Tykki tuodaan raskaan maastokuorma-auton vetämänä lähelle tuliasemaa, josta se ajetaan perille oman apumoottorin voimin. Moottoria käytetään noin kilometrin siirtymiin, esimerkiksi tuliasemien vaihtoon vihollisen vastatykistötoiminnan varalta. Tykin saattaminen ajosta ampumakuntoon kestää miehistöstä riippuen muutamia minuutteja. Sen nykyinen käyttötarkoitus Suomessa on operatiivisiin joukkoihin kuuluvien valmiusprikaatien tukeminen.


title: 155 K 98

text: 155 K 98:n kappalehinta Puolustusvoimille oli 500 000 €. Tykin apumoottoritonta, vedettävää mallia 155GH52 on myös viety pieni määrä Egyptiin, jonka sotatarviketuotantoministeriölle on myös myyty tykin valmistuslisenssi.


title: 155 K 98

text: Tampella suunnitteli Suomen puolustusvoimien toimeksiannosta 1950-1960-lukujen taitteessa ensimmäisen oman kenttätykkinsä 122 K 60:n, jota valmistettiin 16 kappaletta prototyyppi mukaan lukien. Tätä mallia kuitenkin käytettiin Tampellan 152 mm ja 155 mm tykkien kehityksen pohjana yhteistyössä Tampellan israelilaisen tytäryhtiön Soltamin kanssa, joka tuotti mm. tykit 155 K 68 (myös nimikkeillä 155KAN68 ja Soltam M-68), Soltam M-71 ja 155 K 74, joista 155 K 68 ja Soltam M-71 olivat jonkinasteisia vientimenestyksiä, projektissa mukana olleen Israelin tilaamien kappaleiden ohella. 155 K 74:ää taas käytettiin pohjana Tampellan Puolustusvoimille valmistamaan 155 K 83:een, joka on viimeinen sarjatuotettu malli ennen 155 K 98:aa.


title: 155 K 98

text: Tampella suunnitteli 1980-luvun lopulla 39-pituuskaliiperisen 155 K 83:n pohjalta 45-pituuskaliiperisen 155GH45T:n ("155 Gun-Howitzer 45 Tampella"), josta Vammas suunnitteli myöhemmin, 1990-luvun puolessavälissä myös Pakistanin-vientimallin, jonka vientikaupat kuitenkin kariutuivat. Tampella ja myöhemmin Vammas kehittivät 1988-1991 myös 155GH45T:n pohjalta Puolustusvoimien toimeksiannosta 155 K 83:a pidempikantamaisen ja liikkuvamman kenttätykin, jonka nimeksi tuli 155 K 93. Erona 155GH45T:an oli lähinnä uusi lavettiin asennettu, pyöriin kytketty apumoottori ja toisen ajopyöräparin poisto - tykin putki oli kuitenkin yhä 45-pituuskaliiperinen 155GH45T:n tapaan. Tykki osoittautui kuitenkin ajovakaudeltaan ja maastoliikkuvuudeltaan liian huonoksi vain yhden pyöräparin vuoksi, minkä vuoksi kehitystyötä jatkettiin.


title: 155 K 98

text: 155 K 93:n pohjalta suunniteltiin prototyyppi 155 K 52-6, joka valmistui 1992, ja joka nimettiin Vammaksella kaupallisesti 155GH52APU:ksi ("155 Gun-Howitzer 52, auxiliary power unit"). Tässä tykissä oli uusi, pidempi 52-pituuskaliiperinen putki, 26 litran panoskammiolla ja kiihtyvällä rihlauksella. Tykin kehitystyötä jatkettiin, ja vuoteen 1995 mennessä putken mitoissa päädyttiin kuitenkin takaisin 23 litran NATO-panoskammioon, vakionousuiseen 1/20 kaliiperin rihlaukseen (1 täysi kierros 20 kaliiperinmitassa), sekä lavettiin tehtiin muutoksia teliin, jolloin syntyi prototyyppi 155 KX. Puolustusvoimat tilasi tätä 1997 kuuden kappaleen 0-sarjan, ja alkuperäinen prototyyppi jäi Patrialle. Lopullinen 155 KX nimettiin 155 K 98:ksi vuoden 1998 alussa.


title: 155 K 98

text: Vuoteen 2001 mennessä Puolustusvoimat oli tilannut 155 K 98:aa 0-sarjan jälkeen vielä 50 kappaletta, ja viimeiset toimitettiin vuonna 2005, jolloin Puolustusvoimille toimitettujen tykkien määrä oli yhteensä 56 kappaletta. Tuotannon aikana tykkeihin lisättiin vielä lämpösuojakilvet putken yläpuolelle, Honeywellin TALIN 5000 -inertiapaikannusyksikkö ja tanskalaisvalmisteinen lähtönopeustutka.


title: 155 K 98

text: 155 K 98:n rakenne on perusratkaisuiltaan hyvin samanlainen kuin aiemmat Tampellan ja Vammaksen tykit 122 K 60:stä lähtien. Tykin sulkuna toimii vaakatasossa liukuva puoliautomaattinen kiila, ja peräkappale on 155 K 83:n tapaan korkeaa mallia ja sisältää tykin puoliautomaattikoneiston. Sulku tiivistyy ns. Broadwellin renkailla muiden irtopanoslaukauksia käyttävien Tampellan ja Vammaksen tykkien tapaan. Tykissä on lisäksi uudistettu latasin ja mahdollisuus erillisen latauslaitteen käyttöön.


title: 155 K 98

text: Tykissä on aiempiin tuotannossa olleisiin Tampellan ja Vammaksen tykkimalleihin erona lavetissa oleva Deutzin 78-kilowattinen dieselkäyttöinen ilmajäähdytteinen apumoottori, ja siihen hydraulisesti kytketyt neljä vetävää pyörää (maantieajossa toisen pyöräparin voi vapauttaa moottorista, jolloin ajonopeudeksi saa jopa 15 km/h, maastossa neljällä vetävällä pyörällä ajonopeus on maksimissaan noin 7,5 km/h). Apumoottori tuottaa sähkön myös tykin lähtönopeustutkalle, inertiapaikannusyksikölle päätelaitteineen, kenttäradiolle sekä mahdollistaa lavettihaarojen hydraulisen levittämisen, että koron hydraulisen säätämisen. Myös lavettihaarojen päässä olevat apupyörät toimivat hydraulisesti moottorin avulla siten, että tuliasemassa maahan kiilatun tykin saa ajokuntoon nopeasti, ja kiilat kammettua irti apupyörien avulla. Ajajan vuoksi tykin miehistön määrä on kasvanut yhdellä. Lavetissa on itsesiirtymistä varten myös säilytyskoteloja kranaateille ja panoksille.


title: 155 K 98

text: Tykin putken pituus on 52 kaliiperia, suuhidastin on yksikammioinen, ja putkessa on savunpoistin. Panoskammio on NATO-mittojen mukaisesti 23,0 litraa NATO-standardin mukaisen irtopanosjärjestelmän (Modular Charge System) käyttämiseksi, ja putken rihlannousu 1/20 kaliiperia. Tykin kantama on onteloperäkranaatilla 28 kilometriä, ja erilaisilla perävirtauskranaateilla 40-43 kilometriä. Tykissä voi käyttää mitä tahansa standardia 155 millimetrin ampumatarviketta, mahdollistan hyvin laajan valikoiman erilaisia kranaatteja. Tykin kokonaispaino on 14 580 kg.


title: 155 K 98

text: 1995 Vammas aloitti vientitunnustelut Egyptiin, aluksi 155GH45:stä, jota samoihin aikoihin yritettiin viedä myös Pakistaniin, että myös T-55-panssarivaunun sovittamisesta sille alustaksi ja amerikkalaisvalmisteisten M109A2-panssarihaupitsien modifioinnista. Neuvotteluissa oli Egyptin sotatarviketuotantoministeriön ohella terästeollisuusyhtiö Abu Zaabal Engineering Industries Company, jolla mahdollinen Egyptissä tapahtuva valmistus tai kokoonpano tapahtuisi. Neuvottelujen aikana tykki kuitenkin vaihtui 155GH52:ksi ja M109:ään liittyvät muutokset jäivät pois sopimuksesta, ja 1999 Vammas solmi Egyptin kanssa kaupat 155GH52-lisenssin myöntämisestä valmistusohjeineen, sittemmin 155GH52-SP-T55:ksi nimetyn T-55-alustaisen telatykin suunnittelun Egyptille, sekä pienestä määrästä tykkejä, jotka prototyyppiä lukuun ottamatta kuitenkin koottaisiin Egyptissä, kokoajana toimisi Abu Zaabal Engineering Industries Company.


title: 155 K 98

text: Tykkejä valmistettiin SIPRI:n mukaan Egyptin asevoimille 16 kappaletta. Luku ei kerro, kuinka monta on valmistettu Suomessa ja kuinka monta Egyptissä, eikä sitä, kuinka monta on koottu Suomessa valmistetuista osista ja kuinka monen osat on valmistettu Egyptissä.


title: 155 K 98

text: Egyptin-kaupat johtivat Suomessa rikostutkintaan lahjuksen antamisesta ja kirjanpitorikoksesta, sillä Patrian epäiltiin pimittäneen Egyptiltä joitain Suomessa Puolustusvoimien käytössä tykistä havaittuja ongelmia, ja lahjoneen egyptiläisviranomaisia. Egypti kieltäytyi luovuttamasta oikeusistuimille mitään tietoja kaupasta vedoten sen luottamuksellisuuteen ja kertoi oikeusistuimille, että sillä ei ole kaupassa mitään moitittavaa. Lopulta Turun hovioikeus tuomitsi vain osan syytetyistä kirjanpitorikoksista, eikä käsittelyä viety enää korkeimpaan oikeuteen.


title: Robert Solow

text: Robert Merton Solow (s. 23. elokuuta 1924, New York City, New York) on yhdysvaltalainen ekonomisti.


title: Robert Solow

text: Solow on MIT:n emeritusprofessori. Opintonsa hän suoritti Harvardin ja Columbian yliopistoissa.


title: Robert Solow

text: Solow on tutkinut erityisesti talouskasvua. Hänen kuuluisin tuotoksensa on Solow'n kasvumalli.


title: Robert Solow

text: Solow sai Nobelin taloustieteen palkinnon vuonna 1987. Hänelle on myönnetty myös John Bates Clark Medal ja National Medal of Science.


title: M74 (tytärammus)

text: M74 on yhdysvaltalainen tytärammus, joita maavoimien ohjusjärjestelmä M39 kykenee kuljettamaan 950 kappaletta.


title: Christian Dotremont

text: Christian Dotremont (12. joulukuuta 1922 Tervuren, Belgia – 20. elokuuta 1979 Buizingen) oli belgialainen kirjailija ja kuvataiteilija.


title: Christian Dotremont

text: Pariisissa asuessaan vuosina 1941–1942 hän osallistui "La main à plume" -nimisen surrealistiryhmän toimintaan ja tutustui Paul Éluardiin, Pablo Picassoon ja Gaston Bachelardiin. Dotremont on perustanut "Le ciel bleu"-, "Les deux sœurs"- sekä "Strates"-julkaisut.


title: Christian Dotremont

text: Dotremont perusti yhdessä tanskalaisen kuvataiteilijan, Asger Jornin, hollantilaisen taidemaalarin Karel Appelin ja belgialaisen runoilijan, Joseph Noiret’n kanssa Cobra-taiteilijaryhmän, jonka nimi tulee kunkin taiteilijan pääkaupungin nimestä CO(henhagen)BR(ussels)A(msterdam).


title: Christian Dotremont

text: Dotreamont julkaisi ensimmäisen romaaninsa, La pierre et l’oreiller, vuonna 1955. Runot ovat ilmestyneet kokoelmissa Abstates (1990) ja "Livres poétiques complètes" (1998).


title: Christian Dotremont

text: Dotremont oli Pohjolan ihailija. Asper Jornin seurassa hän teki ensimmäisen matkansa Tanskaan. Hän on käynyt myös Norjassa, Ruotsissa ja Suomessa.


title: Christian Dotremont

text: Vuonna 1962 hän keksi logogrammin, jossa yhdistyy teksti ja kuva. Logogrammejaan hän teki paksulla kepillä lumeen tai jäähän. Nämä "jäälogot" tai "lumilogot" on ikuistanut valokuviin belgialainen valokuvaaja Caroline Ghyselen, joka seurasi usein mukana Dotremontin Lapin matkoilla. Hän teki kymmenisen matkaa Lappiin toteuttaen runo- ja kuvateoksia paperille, puuhun, lumeen ja jäähän.


title: Hiustenlähtö

text: Hiustenlähtö tarkoittaa ainakin seuraavia asioita:


title: Marko Tiusanen

text: Marko Tapio Tiusanen (s. 29. toukokuuta 1971 Helsinki) on suomalainen näyttelijä. Hänen tunnetuin elokuvaroolinsa on Aleksis Kivi "Aleksis Kiven elämä" -elokuvassa vuodelta 2002. Toinen merkittävä elokuvarooli on Moilanen Juha Koirasen kehutussa televisioelokuvassa "Partanen" (2003). Tiusanen on toiminut näyttelijänä Jyväskylän kaupunginteatterissa vuosina 2000–2006. Venäjällä, Petroskoin Kansallisessa teatterissa hän työskenteli vuosina 2006–2009, ja Oulun kaupunginteatterissa vuosina 2009–2011. Freelancenäyttelijänä hän on työskennellyt Euroopassa mm. Platform11+-projektissa. Nuoruudessaan Tiusanen harrasti näyttelemistä Masalan nuorisoteatterissa Kirkkonummella, sekä Ilves-tetterissa.


title: Marko Tiusanen

text: Tiusanen valmistui Teatterikorkeakoulusta vuonna 2003 teatteritaiteen maisteriksi. Ennen teatterikoulua hän opiskeli ammattikoulussa automaalariksi.


title: Marko Tiusanen

text: Tiusasen puoliso on Laura o.s. Sepponen.


title: AT2 (sirotemiinaraketti)

text: AT 2 on Dynamit Nobelin Saksan hallituksen tilauksesta ja Nato yhteistyön puitteissa valmistama sirotemiinaraketti, joka kykenee kuljettamaan 28 panssarimiinaa kerralla. Naton tarve oli kehittää MLRS-järjestelmään mahdollisuus hidastaa tai pysäyttää panssarijoukkojen eteneminen levittämällä panssarimiinoja nopeasti suurehkolle alueelle.


title: AT2 (sirotemiinaraketti)

text: Rakettimoottori, ohjaussiivekkeet ja perän irrotusmekanismi on sama kuin vaiheen I M77 siroteraketissa. 28 kappaletta panssarimiinoja pakataan kuhunkin rakettiin seitsemänä neljän miinan levityskanisterina. M270 MLRS kykenee laukaisemaan 12 rakettia, joten yhdellä latauksella voidaan levittää yhteensä 336 panssarimiinaa.


title: AT2 (sirotemiinaraketti)

text: Maahan pudottuaan miina nousee erityisen järjestelmän avustamana oikeaan asentoon. Siinä on ontelopanos, joka laukeaa herätesytyttimellä. Laukaisuhetkellä voidaan ennalta asettaa miinan omatuhojärjestelmään jokin kuudesta ajasta.


title: AT2 (sirotemiinaraketti)

text: Rypälepommikiellon myötä sirotemiinojen käytöistä on pääosin luovuttu, ainakin kunnes maastoon jäävien räjähtämättömien ammusten ongelmasta päästään.


title: Siskonmakkara

text: Siskonmakkara on makkara, jota myydään raakana (joskus pakastettuna) makkaramassana ja kypsennetään ennen ruokailua. Nykyään siskonmakkaraa on saatavana myös kypsänä einestuotteena. Alkujaan siskonmakkarat on tehty lampaan suoleen, nykyisin jopa muoviin.


title: Siskonmakkara

text: Siskonmakkaran nimen lähtökohta on ranskan sana "saucisse" = 'makkara', josta saksalainen "Sausischen", josta edelleen ruotsin "siskonkorv" ja venäläinen nakkimakkaroita tarkoittava "сосиски", muinoin "susiskon".


title: Siskonmakkara

text: Yleisin siskonmakkarasta tehtävä ruokalaji on siskonmakkarakeitto, jossa makkarat kypsyvät keittoliemessä ja maustavat samalla liemen. Jos makkara on tehty luonnonsuoleen tai muuhun syötävään, makkarat voi pilkkoa kuorineen, jolloin ne pursuvat ulos kuoresta. Muuten makkarat pursotellaan keittoon möykkyinä. Keitossa on kirkas liemi, ja makkaran lisäksi siinä on peruna- ja juureskuutioita. Mausteina käytetään esimerkiksi liemikuutioita, persiljaa ja mauste- tai mustapippuria.


title: Siskonmakkara

text: Siskonmakkarasta voi tehdä myös muun muassa makkarastroganoffia tai makaronilaatikkoa, jossa on jauhelihan tilalla siskonmakkaraa.


title: SRE-1

text: SRE-1 (Space Capsule Recovery Experiment) oli Intian avaruusjärjestön (ISRO) ensimmäinen paluukapselin koelento. SRE-1-alus laukaistiin kiertoradalle PSLV-kantoraketilla 10. tammikuuta 2007 ja se laskeutui Bengalinlahteen 22. tammikuuta 2007.


title: SRE-1

text: SRE-1-alus painoi 500 kg sisältäen koelennon vaatimia mittalaitteita ja mikrogravitaatiokokeita. Sen lämmöneriste on suunniteltu kestämään useampia lentoja. Koelento oli myös hypersoonisen aerodynamiikan koe. Alus on osa Intian valmisteluja miehitettyjä avaruuslentoja varten.


title: Jaana Wilenius

text: Jaana Wilenius (nyk. Liko, s. 17. kesäkuuta 1961 Kotka) on suomalainen iskelmälaulaja. Hän oli levy-yhtiö Finnlevyn tuottajan Timo Lindströmin löytö. Wileniuksen ensilevytys oli single "Elämä on elämistä varten"/"Minkä eilinen antaa". Wileniuksen tunnetuimmaksi kappaleeksi nousi disko-iskelmä "Tiina Titityy". Kappaleen myötä Suomeen saapui uusi muotitanssi, tiputanssi. "Tiina Titityy" piti hallussaan listojen kärkisijoja vielä kevättalvella 1982, mutta varsin nopeasti Jaana Wileniuksen suosio kuitenkin hiipui. Kotkassa ikänsä asunut Wilenius jatkoi keikkailua vuoteen 1989 saakka, kunnes vetäytyi muihin töihin ja perhe-elämään.


title: Hakozaki-linja

text: Hakozaki-linja () on Fukuokan kaupungin metron lyhyin linja. Linja kulkee Kaizukasta Nakasu-Kawabataan omana linjanaan, jonka jälkeen se yhdistyy Kūkō-linjaan. Linjan virallinen nimi on "2. linja" (), mutta siihen viitataan myös virallisissa yhteyksissä Hakozaki-linjana. Asemalta on jatkoyhteys Kaizukasta Miyajidaken junalinjalle. Hakozaki-linjan ensimmäiset osat valmistuivat 20. huhtikuuta ja yhteys Kaizukan asemalle valmistui 3. maaliskuuta 1986. Linjalla on pituutta kaiken kaikkiaan 4,7 kilometriä.


title: Piritta Venho

text: Piritta Venho (s. 20. lokakuuta 1976 Laitila) on suomalainen laulaja ja tangoprinsessa Seinäjoelta vuodelta 1998. Hän oli mukana myös vuoden 2014 Tangomarkkinoilla sijoittuen toiseksi.


title: Brittiläinen keittiö

text: Brittiläinen keittiö on muodostunut tuhannen vuoden aikana maahan muuttaneiden kansojen perinteen sopeutumisesta Ison-Britannian oloihin. Se poikkeaa paljon Manner-Euroopan keittiöstä, ja britit itsekin käyttävät termejä "eurooppalainen" tai "mannermainen" ("continental") kuvaamaan vieraita tapoja (esimerkiksi mannermainen aamiainen, "continental breakfast").


title: Brittiläinen keittiö

text: Brittiläisen ruokakulttuurin tunnetuin ilmentymä on tukeva englantilainen aamiainen. Siihen kuuluu munia paistettuna, keitettyinä tai munakokkelina, paistettua pekonia, paahtoleipää, teetä tai kahvia. Usein tarjotaan myös paistettuja herkkusieniä, paistettuja tomaatteja ja valkeita papuja tomaattikastikkeessa. Somerset Maugham sanoikin, että hänen mielestään ainoa tapa syödä hyvin Englannissa on valita englantilainen aamiainen kolme kertaa päivässä.


title: Brittiläinen keittiö

text: Toinen tärkeä ateria on fish and chips, joka on uppopaistettua leivitettyä kalaa ja ranskalaisia perunoita. Fish and chips -annoksia myydään nakkikioskia vastaavissa kojuissa sekä pubeissa oluen kanssa.


title: Brittiläinen keittiö

text: Intialainen ruoka on levinnyt sekä siirtomaa-aikojen muistona että lukemattomien maahanmuuttajien tuomana. "Curry" ei tarkoita enää mausteseosta vaan intialaistyyppistä pataruokaa, jossa on lihaa (yleensä kanaa tai lammasta) ja kastiketta ja joka nautitaan riisin kera. "Chicken Tikka Masala" eli mausteinen kanapata on nykyisin suosituin pubiruoka-annos.


title: Brittiläinen keittiö

text: Kiinalainen keittiö on toinen siirtomaa-ajan perinne, joka elää omaa elämäänsä maahanmuuttajien pitämissä pikku ruokapaikoissa.


title: Brittiläinen keittiö

text: Voileivät ovat monen britin lounas niin koulussa kuin työpäivän keskelläkin. Voileivissä on monipuolisia täytteitä, ja ne tehdään usein kolmioleiviksi (täyte kahden kuorettoman leipäviipaleen välissä, leikataan lävistäjää pitkin kolmioksi). Voileipien kanssa tarjotaan lounasaterialla kahviloissa ja pubeissa usein joko ranskalaiset perunat tai perunalastuja.


title: Burning Down the Opera

text: Burning Down The Opera on Edguy-yhtyeen live-albumi. Se on yhtyeen ensimmäinen. Levy äänitettiin Mandrake-kiertueen aikana Euroopassa vuonna 2003. (Levyä ei siis äänitetty ainoastaan yhdeltä keikalta.)


title: Thomas Richard Heywood Thomson

text: Thomas Richard Heywood Thomson (1813–1876) oli englantilainen lääkäri, ornitologi ja tutkimusmatkailija.


title: Thomas Richard Heywood Thomson

text: Thomas Thomsonin isä oli Samuel Thomson, lontoolainen pankkiiri. Hänen vaimonsa oli Margaret Wilson. Koulutukseltaan Thomson oli kirurgian tohtori.


title: Thomas Richard Heywood Thomson

text: Thomson osallistui apulaiskirurgina Niger-joelle tehtyyn tutkimusmatkaan vuonna 1841. Hän jätti retkikunnan Sudanissa ja palasi Englantiin. Kotimatkalla hän sairastui kuumetautiin. Retkikunta tutki myös Guineanlahden saarten luontoa, ja löysi uusia lajeja, muun muassa viherkurkkumedestäjän. Thomson kuvaili ja nimesi kurnuliejukanan ("Porphyrula alleni") matkakumppaninsa William Allenin mukaan.


title: Turun Lyseo

text: Turun Lyseo on Turussa toimivan Turun Lyseon koulun epävirallinen käyttönimi. Koulu perustettiin oppikouluksi vuonna 1903 nimellä "Turun suomalainen reaalilyseo". Koulu vietti vuonna 2003 100-vuotispäiväänsä. Koulun virallisena nimenä Turun lyseo oli 1950–76, mutta sekä sitä ennen että sen jälkeen koulu tunnettiin myös nimillä "Reaali" ja "Ressu". Peruskoulun tuloon v. 1976 saakka Turun lyseo oli vain pojille tarkoitettu oppikoulu, joka jakautui viisiluokka-asteiseen keskikouluun ja kolmiluokka-asteiseen lukioon.


title: Turun Lyseo

text: Ensimmäinen koulurakennus sijaitsi vuosina 1903–1910 Linnankadun ja Eskelinkadun kulmassa. Tämän lisäksi se oli vuosina 1908–1910 myös Eerikinkadun varrella. Tällöin koulun rehtoreina toimivat Turun Klassillisen lyseon rehtorit Henrik Melander 1903–1905 ja Markus Ahlman vuoteen 1910.


title: Turun Lyseo

text: Klassillisesta lyseosta irtautuneen Reaalilyseon ensimmäinen "oma" rehtori oli Einar Candolin (rehtorina 1910–1920). Muut koko Lyseon (keskikoulu ja lukio) rehtorit olivat Iivari Vanaja (1921–1937), Elias Levanto (1937–1959), Ilmari Nieminen (1959–1972) ja Eino Karivaara (1972–1976, vain lukio 1976–1990). Peruskouluaikana yläasteen/koulun rehtoreina ovat toimineet Kyllikki Luoto (1976–88), Jari Rusanen (1989–2010), Markku Sirén (2010–14) ja Anu Tanzi-Albi (2014–) sekä lukion rehtoreina Karivaaran jälkeen Markku Laine (1990–2007), Tapio Laine (va., 2007–10) ja Johanna Levola-Lyytinen (2010–18).


title: Turun Lyseo

text:
Vuonna 1910 Lyseo sai oman koulutalon Aurakadun ja Maariankadun kulmaan, ja rakennusta laajennettiin vuonna 1939. Se on lähellä Turun taidemuseota, ja nykyisin koulutalossa toimii ruotsinkielinen alakoulu Cygnaeus skola. Sodan aikana vuonna 1944 koulu joutui muuttamaan muutamaksi kuukaudeksi Paattisille.
Lyseon nykyinen rakennus sijaitsee Runosmäen lähiössä, johon sekä yläaste että lukio muuttivat vuonna 1994.


title: Turun Lyseo

text: 1990-luvulla yläasteelle perustettiin painotusluokkia, joille ala-asteilta tulevat oppilaat saattoivat hakeutua. Lyseoon päässyt oppilas valitsi 6. luokan keväällä viidestä painotusvaihtoehdosta yhden, ja tarvittava karsinta tehtiin 6. luokan todistusnumeroiden perusteella. 2010-luvulla painotusluokkatoiminta väheni ja aiemmat taitajaluokat ja kuvataide- ja viestintäpainotteiset luokat sekä musiikkiluokat lopetettiin. Jäljelle jäivät - yleisluokkien lisäksi - liikuntapainotteiset ja englantipainotteiset luokat. Vuonna 2015 Turun Lyseon koulu laajeni myös alakoulun puolelle, kun lakkautetun Runosmäen peruskoulun 4.-6. luokat sijoitettiin Lyseoon. Vuonna 2018 koulusta tuli luokka-asteet 1-9 sisältävä yhtenäisperuskoulu.


title: Turun Lyseo

text: Turun Lyseon lukio lopetettiin vuonna 2018 ja se liittyi yhteen Luostarivuoren lukion kanssa. Uuden lukion nimeksi tuli Luostarivuoren Lyseon lukio. 1990-luvulta alkaen Turun Lyseon lukio profiloitui Turun lukiokentässä etenkin kuvataide- ja yrittäjyyspainotteisena lukiona.


title: Tammerfest

text: Tammerfest on Tampereella kesäisin vuodesta 1995 lähtien järjestetty kaupunkifestivaali. Tammerfestin järjestää Tammerfest Oy.


title: Tammerfest

text: Tammerfestin alkuperäinen järjestäjätaho oli tammikuussa 1995 perustettu Tampereen Kesäjuhlat ry, johon kuuluivat muun muassa Jussi Santalahti ja Harri Rantala. Festivaalin innoittajana toimi turkulainen Down By The Laituri -tapahtuma – siinä määrin, että festivaalin nimivaihtoehtoina harkittiin muiden muassa Down By The Tammerkoskea ja Down By The Rotwallia. Tampereen Kesäjuhlat ry myi 11 kertaa järjestämänsä festivaalin vuonna 2006 Tammerfest Oy:lle, joka on toiminut järjestävänä tahona siitä lähtien.


title: Tammerfest

text: Vuoteen 1999 asti festivaalin päälava sijaitsi Koskipuistossa. Nykyään Tammerfestin päätapahtumapaikka on Ratinanniemen festivaalipuisto.


title: Tammerfest

text: Festivaalin kävijämäärä oli vuonna 2017 Helsingin Sanomien mukaan 29 000 ihmistä .


title: Seto Kaiba

text: Seto Kaiba () on kuvitteellinen hahmo manga- ja animesarjassa "Yu-Gi-Oh!". Seto Kaiba on rikas, ja hänellä on oma yhtiö, Kaiba-yhtymä (). Hän ei kestä sitä tosiasiaa, että Yugi Mutou voitti hänet. Hänen tavoitteensa elämässä on voittaa Yugi keinolla millä hyvänsä. Kaiballa on nuorempi veli nimeltä Mokuba, joka jakaa Kaiban intohimon peleihin. Kun Kaiba ja Mokuba kasvoivat orpokodissa, Kaiba lupasi pitävänsä huolta heistä molemmista keinoista piittaamatta. Vaikka Kaiba on oman monikansallisen high-tech -yrityksensä johtaja hänen todellinen intohimonsa on Otteluhirviöt (, mangassa ja Japanissa "Magics and Wizards"). Niiden parissa hän käyttää hyväksi armotonta kilpailumentaliteettia kaikkien haastajiensa kukistamiseen. Hän on alan asiantuntija ja pitää Yugia kilpailijanaan.


title: Seto Kaiba

text: Seton ja Mokuban äiti kuoli synnyttäessään Mokubaa, ja isä muutama vuosi myöhemmin, ja he joutuivat orpokotiin. Sieltä heidät adoptoi mies nimeltä Gozaburo Kaiba, Seton voitettua hänet shakissa (Seto tosin huijasi, jotta hän voittaisi). Gozaburolta he saivat Kaiba sukunimen. Gozaburo koulutti Setoa jatkamaan työtään Kaiba-yhtymän johtajana. Mangassa Seton otettua Kaiba-yhtymän valtaansa Gozaburo hyppäsi ikkunasta alas tappaen itsensä. Animessa Gozaburo oli yjä elossa ja hänellä oli oma poika nimeltä Noah Kaiba, joka oli menehtynyt auto-onnettomuudessa ja jonka mielen hän oli siirtänyt virtuaalitodellisuuteen. Gozaburo oli alun perin pyrkinyt kasvattamaan Setosta uutta kehoa Noahille.


title: Seto Kaiba

text: Seto omistaa kolme legendaarista "Blue-Eyes White Dragon" -korttia. Hän hankki ne sarjan alussa hävittyään Yugin vaarin "Blue-Eyes White Dragonille". Seto haastoi Yugin vaarin uusintaotteluun omien "Blue-Eyes White Dragonien" kanssa, ja voittaa. Rangaistukseksi tappiosta Seto repi Yugin vaarin kortin palasiksi. Ottelijoiden valtakunnan otteluistaan asti hän on käyttänyt myös kolmen "Blue-Eyes White Dragonin" avulla luotavaa yhdistelmähirviötä nimeltä "Blue-Eyes Ultimate Dragon".


title: Seto Kaiba

text: Kaiba omisti Ottelu City () -turnauksen ajan "Obelisk the Tormentorin", yhden kolmesta Egyptiläisjumalakortista (), kunnes joutui luovuttamaan sen Yugille hävittyään tälle semifinaalissa.


title: Nanorobotti

text: Nanorobotti on nanoteknologiaa hyväksi käyttävä teoreettinen kone, joka pystyy atomitason työskentelyyn. Nanorobotin rakentamiseen tarvittavaa teknologiaa ei ole vielä olemassa. Nanorobotin eräs sovellusalue voisi olla solutason lääketieteellinen työskentely. Niiden koko olisi 0,1–10 mikrometriä.


title: Plague-House Puppet Show

text: Plague-House Puppet Show on Twilightningin toinen studioalbumi, joka julkaistiin 29. syyskuuta 2004. Albumin uusintapainos julkaistiin 4. huhtikuuta 2006.


title: Darren Anderton

text: Darren Robert Anderton (s. 3. maaliskuuta 1972 Southampton, Englanti) on englantilainen jalkapalloilija, joka edusti viimeksi Englannin neljänneksi korkeimmalla sarjatasolla pelannutta AFC Bournemouthia. Anderton on parhaiten tunnettu Englannin maajoukkueesta sekä Tottenhamista. Anderton oli peliurallaan keskikenttäpelaaja.


title: Darren Anderton

text: Urallaan paljon loukkaantumisista kärsinyt Anderton aloitti uransa Portsmouthissa vuonna 1990. Paljon kiitosta manageri Jim Smithiltä saanut Anderton alkoi herättää isojen seurojen kiinnostusta hyvillä peliesityksillään. Vuonna 1992 edelliskauden FA Cup -mestari Tottenham Hotspur hankki laiturin 1,75 miljoonalla punnalla. Anderton vakiinnutti paikkansa Tottenhamin avauskokoonpanossa alun vaikeuksien jälkeen ja pääsi pelaamaan hyökkäyksessä Teddy Sheringhamin ja nuoren Nick Barmbyn kanssa.


title: Darren Anderton

text: Kaksi vuotta myöhemmin vuonna 1994 Englannin maajoukkueen valmentaja Terry Venables valitsi Andertonin maajoukkueeseen otteluun Tanskaa vastaan. Andertonista tulikin nopeasti maajoukkueen vakiopelaaja. Kausi 1995–1996 meni loukkaantumisen takia pilalle, mutta vuoden 1996 EM-kotikisoissa Anderton oli Paul Gascoignen, Alan Shearerin, Steve McManamanin ja Teddy Sheringhamin ohella välieriin asti selvineen Englannin yksi tärkeimmistä pelaajista.


title: Darren Anderton

text: Loukkaantumiset ja David Beckhamin tulo maajoukkueeseen vähensivät Andertonin peliminuutteja maajoukkueessa. Suurimman osan kaudesta 1997–1998 loukkaantumisen takia menettänyt Anderton valittiin pieneksi yllätykseksi Glenn Hoddlen valmentamaan maajoukkueeseen vuoden 1998 MM-kisoihin. Beckhamin yläpuolella kaksi ensimmäistä ottelua pelannut Anderton teki maalin ottelussa Kolumbiaa vastaan. Englannin kisat päättyivät pudotuspelikierroken ensimmäisellä kierroksella.


title: Darren Anderton

text: Yksi omituinen tilastollinen tieto Andertonin maajoukkueurasta: Anderton pelasi viisi viimeistä maaotteluaan viiden eri valmentajan alaisuudessa: Glenn Hoddlen alaisuudessa Tšekkiä vastaan (18.11.1998), Howard Wilkinsonin alaisuudessa Ranskaa vastaan. (10.2.1999), Kevin Keeganin alaisuudessa Ranskaa vastaan (2.9.2000), Peter Taylorin alaisuudessa Italiaa vastaan (15.11.2000) ja Ruotsia vastaan (10.11.2001) Sven-Göran Erikssonin alaisuudessa.


title: Darren Anderton

text: Sopimus Tottenhamin kanssa päättyi kesällä 2004. Tottenhamissa pelatessaan Anderton teki 51 maalia 364 ottelussa.


title: Darren Anderton

text: Birmingham City hankki Andertonin vapaalla siirrolla kaudella 2004–2005. Hän ei onnistunut tekemään peliesityksillään vaikutusta valmennusjohtoon ja jatkuvat loukkaantumiset pilasivat jälleen Andertonin kautta. Anderton liittyi Wolverhampton Wanderersin riveihin seuraavaksi kaudeksi. 24 ottelua ja yhden maalin Wolvesissa tehnyt laituri ei vakuuttanut enää Mestaruussarjassakaan ja tie vei Bournemouthiin Englannin ykkösliigaan. 10. helmikuuta 2007 Anderton teki uransa ensimmäisen hattutempun ottelussa Leyton Orientia vastaan.


title: Darren Anderton

text: Andertonin huikea ura sai arvoisensa päätöksen joulukuussa 2008, kun hän tuli uransa viimeisessä ottelussa vaihdosta kentälle ottelun 56. minuutilla ja lopulta teki joukkueensa voittomaalin 88. minuutilla Chesteriä vastaan.


title: Andrew Hoy

text: Andrew Hoy (synt. 8. helmikuuta 1959 Culcairn, Uusi Etelä-Wales) on Australiaa edustava olympiatason kenttäratsastaja.


title: Andrew Hoy

text: Hoy edusti kotimaataan ensi kerran vuonna 1978 MM-kilpailuissa hevosella Davey, mutta ratsukko hylättiin. Seuraavana vuonna Burghleyn kenttäkilpailussa Hoy voitti kultaa ja vuoden 1984 olympialaisissa hän sijoittui 15:nneksi. Ammattiratsastajaksi hän ryhtyi vasta vuonna 1990 kilpailtuaan ensin kaksissa olympialaisissa. Ateenan olympialaiset vuonna 2004 olivat Hoyn kuudennet olympialaiset. Parhaan henkilökohtaisen sijoituksensa olympialaisissa Hoy saavutti vuonna 2000 Sydneyssä, kun hän sai hopeaa kenttäratsastuksessa. Lisäksi Hoy on olympialaisissa voittanut kenttäratsastuksen joukkuekultaa kolmasti, Barcelonassa vuonna 1992, Atlantassa vuonna 1996 ja Sydneyssä vuonna 2000.


title: Andrew Hoy

text: Vuonna 2006 Hoy rankattiin Kansainvälisen ratsastajainliiton kenttäratsastusrankingissa maailman parhaaksi kenttäratsastajaksi.


title: Andrew Hoy

text: Hoy asuu Isossa-Britanniassa vaimonsa Bettina Hoyn kanssa, joka myös on kenttäratsastaja ja edustaa Saksaa.


title: Cumulus (hotelliketju)

text: Cumulus oli suomalainen hotelliketju, joka kesäkuussa 2017 julkistetulla yrityskaupalla sulautetaan ruotsalaiseen Scandic-hotelliketjuun vuoden 2018 kuluessa Scandicin ostettua Restelin kaikki hotellitoiminnot.


title: Cumulus (hotelliketju)

text: Ketjun ensimmäinen hotelli avattiin Porissa vuonna 1974. Cumulus-hotellit sijaitsevat kaupunkien keskusta-alueilla. Niiden yhteydessä on yleensä Huviretki-ravintola. Joidenkin hotellien yhteydessä on jokin muu Restelin ketjuravintola, kuten Night Life tai Hemingway's. Huoneiden varustus on lähes samanlainen muiden vastaavan luokan hotellien kanssa maailmassa.


title: Cumulus (hotelliketju)

text: Cumulus-ketju syntyi edistysmielisen osuuskauppaliikkeen eli E-liikkeen piirissä 1970-luvun alkupuolella. E-liike oli harjoittanut ravintolatoiminna ohella myös pienimuotoista majoitustoimintaa alueellisten osuusliikkeiden pienissä hotelleissa, joita Cumulus-ketjun alkaessa oli 38. OTK:ssa suunniteltu erityisesti liikematkustajille suunnattu valtakunnallinen hotelliketju osoittautui Siwan ohella yhdeksi harvoista E-liikkeen tähän päivään kantaneista liiketoimintakonsepteista. Cumulus-hotellit perustettiin kaupunkien keskustoihin, ja niihin tuotiin kohtuullisen monipuoliset palvelut, kuten hyvät ruokaravintolat.


title: Cumulus (hotelliketju)

text: Ensimmäinen uuden konseptin mukainen hotelli Hämeenlinnassa ristittiin vuonna 1973 aluksi Tavastiaksi, mutta seuraavana vuonna Poriin avattu E-hotelli sai jo nimen Cumulus. Kuopion Cumulus avattiin 1975, Jyväskylä ja Seinäjoki 1976 ja Kouvola 1978. Vuonna 1979 Cumulus-hotelli saatiin Forssaan, Tampereelle ja Raumalle ja vuonna 1982 Ouluun, Kemiin, Lappeenrantaan ja Mikkeliin.


title: Cumulus (hotelliketju)

text: 1980-luvulla Cumulus jatkoi kasvuaan ja siitä tuli Suomen toiseksi suurin hotelliketju. Suuren Eka-fuusion aikaan 1983 OTK:n ravintolatoiminta oli jaettu 11 ravintolapiiriin, kun taas Cumulus-ketju oli yksi itsenäinen tulosyksikkö. Eka-Yhtymän hotelli- ja ravintolatoimintaa hoitamaan perustettiin oma yksikkö, joka eriytettiin omaksi Restel-yhtiökseen vuonna 1990. Se oli tuolloin Pohjoismaiden suurin keskitetysti johdettu hotelli- ja ravintolayritys.


title: Metropolis 2000: Scenes from New York

text:
Metropolis 2000: Scenes From New York on amerikkalaisen progressiivista metallirockia soittavan Dream Theater -yhtyeen vuonna 2001 julkaisema live-DVD.
Scenes from a Memory-levyn ulkopuoliset kappaleet:
Kaikki kuvamateriaali on otettu Dream Theaterin Metropolis 2000 -kiertueen viimeisestä konsertista New Yorkista (30. elokuuta 2000).


title: Metropolis 2000: Scenes from New York

text: Kokonaispituus: 190 min (3h 10 min).


title: Yugo

text: Yugo oli automerkki, jota valmisti jugoslavialainen Zastava amerikkalaisille markkinoille vuosina 1986–1991. Yugot perustuivat vanhoihin Fiatin malleihin. Yugo Florida oli isompi ja Giugiaron nykyaikaisemmin muotoilema versio, jossa oli Fiat Tipon moottori.


title: Exodus (albumi)

text: Exodus on jamaikalaisen reggaeyhtye Bob Marley & The Wailersin tunnettu albumi vuodelta 1977. Albumilla kuullaan klassikoita kuten "Jamming", "Waiting in Vain" ja "One Love/People Get Ready". Vuonna 1998 yhdysvaltalainen aikakauslehti TIME nimitti sen parhaimmaksi albumiksi kautta aikojen.Levy kaksi sisältää Exodus Tourin kappaleet, jotka nauhoitettiin Rainbow -teatterissa Lontoossa 4. kesäkuuta 1977.


title: Clarence Irving Lewis

text: Clarence Irving Lewis (12. huhtikuuta 1883, Stoneham, Massachusetts – 3. helmikuuta 1964, Cambridge, Massachusetts) oli yhdysvaltalainen akateeminen filosofi ja konseptuaalisen pragmatismin perustaja. Hänet tunnettiin aluksi loogikkona, jonka jälkeen hän siirtyi tietoteoriaan ja kirjoitti viimeisen 20 elinvuotensa aikana paljon myös etiikasta.


title: Clarence Irving Lewis

text: Lewis voidaan nähdä sekä myöhäisenä pragmatistina että varhaisena analyyttisenä filosofina. Hän sai vaikutteita muun muassa Josiah Roycelta ja Ralph Barton Perryltä, ja vaikutti itse muun muassa Nelson Goodmaniin, Willard Van Orman Quineen, Roderick Chisholmiin, Roderick Firthiin ja W. K. Frankenaan.


title: Messier 74

text: Messier 74 (M74, NGC 628) on Kalojen tähdistössä sijaitseva kierteisgalaksi, jonka Pierre Méchain löysi vuonna 1780. Se sijaitsee noin 30 miljoonan valovuoden päässä Maasta ja on noin 100 000 valovuoden levyinen. Galaksin ikä on noin 13,3 miljardia vuotta.


title: Messier 74

text: M74:n suhteellinen kirkkaus on +9,2, joten sen näkemiseen tarvitaan kaukoputki. Kohde on varsin vaikea havaita, koska kirkkaus on jakautunut koko galaksin 10 kaariminuutin alueelle.


title: Janne Ryynänen

text: Janne Pekka Ryynänen (s. 1. tammikuuta 1988 Rovaniemi) on suomalainen uransa lopettanut yhdistetyn hiihtäjä, joka edusti Ounasvaaran Hiihtoseuraa.


title: Janne Ryynänen

text: Ryynänen oli mukana Suomen joukkueessa, joka voitti yhdistetyn maailmanmestaruuden vuonna 2007 Sapporossa. Liberecin MM-kilpailuissa 2009 hän oli yhteislähtökilpailussa yhdestoista, normaalimäen Gundersen-kilpailussa viidestoista ja suurmäen vastaavassa kilpailussa neljäs. Vancouverin olympialaisissa 2010 hän johti normaalimäen Gundersen-kilpailua mäkiosuuden jälkeen, mutta putosi lopulta 26:nneksi. Suurmäen Gundersen-kilpailussa hän oli kahdestoista.


title: Janne Ryynänen

text: Nuorten MM-kilpailuihin Ryynänen osallistui ensimmäisen kerran jo vuonna 2003, mutta ensimmäisen mitalinsa hän sai vasta viidensissä kisoissaan Zakopanessa vuonna 2008 sijoituttuaan henkilökohtaisessa kilpailussa pronssille .


title: Janne Ryynänen

text: Maailmancupissa Ryynänen pääsi ensimmäisen kerran urallaan palkintosijoille tullessaan kahdessa kilpailussa toiseksi Kuusamossa 2008. Kolmannen kakkossijansa hän saavutti marraskuussa 2011 niin ikään Kuusamossa. Suomen mestaruuden hän on voittanut vuosina 2009 ja 2011.


title: Janne Ryynänen

text: Janne Ryynänen kirjoitti ylioppilaaksi vuonna 2008.


title: Fillmore East, June 1971

text: Fillmore East - June 1971 on Frank Zappan ja The Mothers of Invention -yhtyeen vuonna 1971 julkaistu konserttitaltiointi. Konsertti on näytelmänomainen vilkaisu rockyhtyeen esiripuntakaiseen kiertue-elämään, jota laajemmin luonnehditaan elokuvassa 200 Motels.


title: Fillmore East, June 1971

text: Yhtyeessä ovat edelleen mukana vokalistit Mark Volman ja Howard Kaylan. Ohjelmiston huipennukseksi on valittu heidän Turtles-yhtyeensä suurin hitti Happy Together.


title: Fillmore East, June 1971

text: Kaikki sävellykset Frank Zappa, ellei muuta mainita


title: Arthur Prior

text: Arthur Norman Prior (4. joulukuuta 1914, Masterton, Uusi-Seelanti – 6. lokakuuta 1969 Trondheim, Norja) oli uusiseelantilainen loogikko, joka perusti temporaalilogiikan ja vaikutti merkittävästi myös intensionaaliseen logiikkaan.


title: Arthur Prior

text: Prior sai vaikutteita muun muassa John Findlayltä, Józef Maria Bocheńskilta ja Jan Łukasiewiczilta, ja vaikutti itse muun muassa John Lemmoniin, Max Cresswelliin, Robert Bulliin, Kit Fineen ja Patrick Blackburniin.


title: Arthur Prior

text: Pääteoksia:


title: Arthur Prior

text: Postuumeja kokoelmia:


title: Luettelo keskeisistä fysiikan aiheista

text: Tämä luettelo antaa yleiskatsauksen fysiikan keskeisistä aiheista.


title: Luettelo keskeisistä fysiikan aiheista

text: Fysiikka on ainetta, energiaa ja perusluonteisia luonnonlakeja tutkiva tiede.


title: Paul Merson

text: Paul Charles Merson (s. 20. maaliskuuta 1968 Harlesden) on englantilainen entinen jalkapalloilija, pelipaikaltaan keskikenttäpelaaja. Hän on toiminut myös pelaaja-managerina Walsallissa.


title: Paul Merson

text: Merson edusti uransa aikana muun muassa Arsenalia, Middlesbroughia, Aston Villaa ja Portsmouthia. Englannin maajoukkueessa Merson pelasi 21 ottelua, tehden 3 maalia. Hän edusti Englantia vuoden 1992 EM-kisoissa ja 1998 MM-kisoissa.


title: Paul Merson

text: Peliuransa jälkeen Merson on toiminut asiantuntijana Sky Sports -kanavan "Soccer Saturday" -ohjelmassa. Vuonna 2012 hän teki ohjelman puitteissa paluun jalkapallokentille, ja pelasi yhden ottelun pienen walesiläisseura Welshpool Townin paidassa yhdessä kollega Chris Kamaran kanssa. Merson myös puski ottelussa maalin.


title: Paul Merson

text: Merson kärsi peliuransa aikana uhkapeliongelmasta.


title: Montenegron jalkapallomaajoukkue

text: Montenegron jalkapallomaajoukkue edustaa Montenegroa miesten kansainvälisessä jalkapalloilussa.


title: Montenegron jalkapallomaajoukkue

text: Maajoukkue pelaa kotiottelunsa Podgorican kaupunginstadionilla, jolla on noin 17 000 katsojapaikkaa. Joukkueen kapteeni on hyökkääjä Mirko Vučinić.


title: Montenegron jalkapallomaajoukkue

text: Montenegron jalkapalloliitto sai Euroopan jalkapalloliiton ja Kansainvälisen jalkapalloliiton jäsenyyden vuonna 2007. Ensimmäisen maaottelunsa Montenegro pelasi 2007 Unkaria vastaan Podgoricassa ja voitti 2–1 maalintekijöinään Mirko Vučinić ja Igor Burzanović.


title: Montenegron jalkapallomaajoukkue

text: Jalkapallon maailmanmestaruusotteluissa 2010 Montenegro pelasi , johon sen lisäksi kuuluivat Italia, Bulgaria, Irlanti, Kypros ja Georgia. Montenegro voitti kymmenestä ottelustaan yhden ja pelasi kuusi tasan, ja sijoittui lohkon viidenneksi.


title: Montenegron jalkapallomaajoukkue

text: Vuoden 2012 euroopanmestaruuskilpailuihin Montenegro karsii lohkossa G Englannin, Sveitsin, Bulgarian ja Walesin kanssa. Joukkue aloitti karsinnat voitolla Walesista, Bulgariasta ja Sveitsistä sekä tasapelillä Englannista, ja nousi syys–lokakuussa 2010 FIFA-rankingissa 47 sijaa 26:ksi.


title: Montenegron jalkapallomaajoukkue

text: MaailmanmestaruuskilpailutEuroopan-mestaruuskilpailut


title: Burt Reynolds

text: Burton Leon Reynolds, Jr. (11. helmikuuta 1936 Lansing, Michigan, Yhdysvallat – 6. syyskuuta 2018 Jupiter, Florida, Yhdysvallat) oli Oscar-ehdokkaana ollut ja Emmyllä palkittu yhdysvaltalainen näyttelijä, jonka tunnetuimpia elokuvia ovat trilleri "Syvä joki" ("Deliverance", 1972), komedia "Luunmurskaajat" ("The Longest Yard", 1974) ja "Konna ja Koukku" ("Smokey and the Bandit", 1977) jatko-osineen.


title: Burt Reynolds

text: Reynolds äänestettiin 1970-luvun lopulla Yhdysvaltojen suosituimmaksi elokuvanäyttelijäksi useana vuonna peräkkäin parissakin äänestyksessä. Suosiotaan erityisesti naisten keskuudessa hän oli pohjustanut jo "Syvän joen" aikoihin esiintymällä alastonkuvissa "Cosmopolitan"-naistenlehdessä, mistä alkoi jatkuva julkisuus alati vaihtuvine seurustelukumppaneineen, joihin kuuluivat Kim Basinger, Candice Bergen, Catherine Deneuve, Farrah Fawcett, Sally Field, Sarah Miles, Cybill Shepherd, Dinah Shore ja Tammy Wynette. Reynolds oli kahdesti naimisissa, Judy Carnen kanssa 1963–1965 ja Loni Andersonin kanssa 1988–1993.


title: Burt Reynolds

text: Yksi Reynoldsin neljästä isovanhemmasta on cherokee-intiaani. Reynolds pääsi yliopistoon jalkapallostipendillä mutta joutui auto-onnettomuuteen ja alkoi sitten opiskella näyttelijäksi.


title: Burt Reynolds

text: Reynolds aloitti televisiosarjojen avustajana ja stunt-miehenä. Ensimmäisen elokuvaroolinsa hän teki vuonna 1961. Reynolds on vähätellyt 1960-luvulla tekemiään elokuvia ”sellaisiksi, joita näytetään vankiloissa ja lentokoneissa – kukaan ei pääse poistumaan”. Menestys alkoi John Boormanin elokuvasta "Syvä joki" ("Deliverance") vuonna 1972. Elokuvan "Konna ja koukku" jälkeen hän näytteli samantyyppisiä rooleja useissa B-luokan elokuvissa. 1990-luvulla alkoi tulla menestystä televisiosarjoissa, ensimmäisenä "Pallo hukassa" ("Evening Shade"), josta hänet palkittiin Emmyllä.


title: Burt Reynolds

text: Reynolds näytteli nuorempaa kollegaa opettavaa pornofilmiohjaajaa elokuvassa "Boogie Nights" (1997). Hän hävisi sivuosa-Oscarin Robin Williamsille mutta sai muun muun muassa Golden Globen.


title: Burt Reynolds

text: Reynoldsilla on äänirooli videopeleissä "" ja "Saints Row The Third".


title: Burt Reynolds

text: Reynolds kuoli sydänkohtaukseen 82-vuotiaana Floridassa 6. syyskuuta 2018.


title: Abdulaziz al-Rantisi

text: Abdulaziz al-Rantisi (, 1947 – 17. huhtikuuta 2004) oli palestiinalainen lääkäri ja Hamas-järjestön poliittinen johtaja ja yksi järjestön perustajista. Yhdysvallat ja Euroopan unioni pitävät Hamasia terroristijärjestönä. Hänestä tuli Hamasin korkein johtaja maaliskuussa 2004 kun Israelin armeija tappoi hänen edeltäjänsä šeikki Ahmad Yasinin.


title: Abdulaziz al-Rantisi

text: Hän oli kotoisin Yibnan kylästä läheltä Jaffaa, josta joutui pakenemaan kuusikuukautisena vuonna 1948 Israelin operaatio Barakin toisessa vaiheessa. Hän varttui Khan Younisin leirillä Gazassa. Hän opiskeli Aleksandrian yliopistossa Egyptissä lastenlääkäriksi ja palasi Gazaan 1971, jossa harjoitti lääketiedettä ja luennoi Gazan yliopistossa.


title: Abdulaziz al-Rantisi

text: Rantisista tuli islamistiaktivisti. Vuonna 1973 hän oli perustamassa Islamilaisen veljeskunnan avustuksella islamilaista keskusta Gazaan. Hän oli yksi Hamasin johtavia hahmoja sen perustamisen jälkeen 1988 ja käytännössä sen johtaja šeikki Ahmad Yasinin ollessa Israelin vankilassa. Rantisi vangittiin myös intifadan aikana ja Israel karkotti hänet Libanoniin 400 muun aktivistin kanssa joulukuussa 1992. Hän sai kansainvälistä kuuluisuutta toimiessaan karkotettujen puhemiehenä. Kun hän palasi seuraavana vuonna, hänet vangittiin joulukuussa 1993 ja hän oli vankilassa huhtikuuhun 1997 asti. Rantisi ei ikinä lopettanut Palestiinan vapauttamisen vaatimista ja kehotti iskuihin Israelia vastaan, mistä syystä Israel piti häntä vastuullisena jopa sadoista kuolemista.


title: Abdulaziz al-Rantisi

text: Rantis arvosteli Gazaan palattuaan myös Jasser Arafatin palestiinalaishallintoa ja vaati sen johtajien eroa. Palestiinalaishallinto pidätti hänet 1998, mutta korkein oikeus määräsi vapauttamaan hänet.


title: Abdulaziz al-Rantisi

text: 17. huhtikuuta 2004 Hamas teki itsemurhaiskun Gazan kaistan ja Israelin välisellä raja-asemalla, jossa kuoli yksi israelilaissotilas. Tämän jälkeen Israelin armeijan taisteluhelikopterit ampuivat ohjuksia kohti al-Rantisin autoa Gazassa. Hän haavoittui iskussa vakavasti ja kuoli sairaalassa noin puoli tuntia iskun jälkeen. Myös al-Rantisin poika ja kaksi henkivartijaa kuolivat iskussa. Hamas ilmoitti valinneensa jo uuden johtajan, mutta ei suostunut paljastamaan tämän henkilöllisyyttä. Isku tuomittiin maailmalla laajalti ja palestiinalaiset vannoivat kostoa. 31. elokuuta 2004 Israelin Beershebassa tehtiin itsemurhaisku, jossa kuoli 16 ihmistä. Hamas ilmoitti iskun olleen kosto Ahmad Yasinin ja al-Rantisin surmista.


title: Episteeminen logiikka

text: Episteeminen logiikka on modaalilogiikan alue, joka käsittelee tietoon liittyvää päättelyä ja käsitteitä, kuten "verifioitu", "mahdollisesti tosi" ja "mahdoton". Vaikka epistemologialla eli tietoteorialla on pitkä antiikin Kreikkaan ulottuva historia, episteeminen logiikka on paljon nuorempi tutkimusala. Ensimmäisen symbolisen ja systemaattisen esityksen aiheesta antoi C. I. Lewis vuonna 1912. Nykyisen muotonsa se sai vuonna 1963 Saul Kripken töiden myötä.


title: Episteeminen logiikka

text:
Suurin osa tiedon mallinnusyrityksistä on perustunut mahdollisten maailmojen malliin.
Episteemistä logiikkaa sovelletaan monilla aloilla, kuten filosofiassa, teoreettisessa tietojenkäsittelytieteessä, tekoälytutkimuksessa, taloustieteessä ja lingvistiikassa.


title: Temporaalilogiikka

text: Temporaalilogiikka eli temporaalinen logiikka on modaalilogiikan alue, joka käsittelee aikaan liittyvää päättelyä ja käsitteitä. Temporaalilogiikan esitteli Arthur Prior 1960-luvulla. Sen jälkeen sitä ovat kehittäneet sekä tietojenkäsittelytieteilijät, erityisesti Amir Pnueli, että loogikot.


title: Temporaalilogiikka

text: Temporaalilogiikoihin kuuluvat CTL* (johon osina laskentapuulogiikka (CTL) ja lineaarinen temporaalilogiikka (LTL)), intervallitemporaalilogiikka (ITL) ja μ-kalkyyli.


title: Yugi Mutou

text: Yugi Mutou (, lausutaan englanniksi dubatussa animessa "Moto") on kuvitteellinen hahmo manga- ja animesarjassa "Yu-Gi-Oh!"


title: Yugi Mutou

text: Yugi Mutou on anime- ja mangasarjan "Yu-Gi-Oh!" päähenkilö, joka on ratkaissut Millennium-arvoituksen. Yugi pitää peleistä ja viettääkin suurimman osan ajastaan pelaten erilaisia pelejä. Yugi sai kahdeksan vuotta sitten isoisältään palapelin, Millennium-arvoituksen (), jota hän on yrittänyt koota ne kahdeksan vuotta. Yugi luuli, että kootessaan arvoituksen hän saisi yhden toivomuksen. Hän oli koulukiusattu ja yksinäinen poika, joka halusi saada ystäviä. Yugi toivoi todellista ystävää, jolle voisi kertoa huolensa ja joka ei koskaan jättäisi häntä. Sarjan alussa Yugi saa ystävikseen Anzu Mazakin, Katsuya Jounouchin ja Hiroto Hondan.


title: Yugi Mutou

text: Ratkaistuaan Millennium-arvoituksen hänestä tuli "Varjopelien toimitsija". Hänen sisälleen tuli toinen sielu Varjo-Yugi (, ), joka on kirjaimellisesti Yugin vastakohta. Varjo-Yugi on itsevarma ja päättäväinen, toisin kuin Yugi, joka on pelokas, kiusattu eikä osaa sanoa ei. Yugi ja Varjo-Yugi voivat "vaihtaa paikkoja" keskenään. Silloin Yugi muuttaa olomuotoaan muun muassa kasvamalla pituutta, hänen katseensa muuttuu päättäväiseksi ja äänensä on paljon varmempi sekä komentavampi.


title: Yugi Mutou

text: Sarjan alussa Varjo-Yugi vain keskittyi lähinnä käyttämään Varjopelejä rangaistakseen pahoja ja itsekkäitä ihmisiä. Mutta sarjan edetessä hän ja oikea Yugi ystävineen kohtasivat muiden Millennium-esineiden omistajia ja mangan osasta 8 alkaen lähes ainoana pelinä alettiin käyttää korttipeliä Otteluhirviöt (, mangassa ja Japanissa "Magics and Wizards"). Lisäksi selviää, että Varjo-Yugi on todellisuudessa vuosituhansia sitten eläneen faaraon (jonka oikeaksi nimeksi paljastuu lopulta Atem) sielu suljettuna Millennium-arvoitukseen. Kyseinen faarao oli aikoinaan poistanut Varjopelit muinaisesta Egyptistä ja sulkenut ne kaikkiin seitsemään Millennium-esineeseen.


title: Yugi Mutou

text:
Tässä on tunnetuimpia Yugin käyttämiä kortteja.
Hirviöt


title: Yugi Mutou

text: Yhdistelmähirviöt


title: Yugi Mutou

text: Loitsut


title: Yugi Mutou

text: Ansat


title: Arvojoukko

text: Arvojoukko eli kuvajoukko tarkoittaa matematiikassa kaikkien funktion arvojen muodostamaa joukkoa.


title: Arvojoukko

text: Funktio on kuvaus lukujoukosta "X" joukkoon "Y", mikä merkitään usein "f": "X" → "Y". Tässä joukko "X" on lähtöjoukko ja "Y" maalijoukko. Lähtöjoukon luvut "x" ovat kuvauksessa funktion lausekkeen argumentteja eli ne sijoitetaan funktion lausekkeen muuttujan paikalle. Sijoitetun lausekkeen laskettu arvo "y", jota kutsutaan myös funktion arvoksi, on maalijoukon luku. Tulos voidaan merkitä f(x) = y .


title: Arvojoukko

text: Jos lähtöjoukko on funktion määrittelyjoukko, muodostuu "arvojoukko A" niistä luvuista, jotka saadaan laskettaessa funktion arvoja "jokaisella määrittelyjoukon luvulla".


title: Arvojoukko

text: Matematiikassa arvojoukko voi olla maalijoukon osajoukko.


title: Arvojoukko

text: Analyyttisessä geometriassa funktion kuvaaja muodostetaan koordinaattipisteillä, jossa x-koordinaatiksi valitaan jokin määrittelyjoukon luku ja y-koordinaatiksi tulee x:n avulla laskettu funktion arvo. Voidaan tulkita tilannetta niin, että lähtöjoukon luvut sijaitsevat x-akselilla ja maalijoukon luvut y-akselilla. Koordinaatiston pisteillä osoitetaan, mitkä lukuparit liittyvät kuvauksessa toisiinsa.


title: Arvojoukko

text: Määrittelyjoukko on x-akselilla se lukuväli tai pistejoukko, jolla funktio voidaan tai halutaan laskea. Arvojoukoksi muodostuu ne y-akselin pisteet, jotka saadaan määrittelyjoukon pisteistä. Kyseiset lukujoukot voidaan merkitä koordinaattiakseleille pisteinä tai väleinä.


title: Arvojoukko

text:
Toisen asteen potenssifunktiolle formula_2 voidaan määrittää kuvaus yleisesti
Neliöönkorotus on mahdollista suorittaa kaikille reaaliluvuille, joten lähtöjoukko on samalla määrittelyjoukko. Sen sijaan maalijoukoksi on merkitty myös reaaliluvut, mikä on tälle kuvaukselle liian laaja. Kun kaikki reaaliluvut korotetaan neliöön, saadaan vain epänegatiivisia lukuja eli formula_4. Arvojoukko muodostuu vain näistä luvuista ja silloin arvojoukko on maalijoukon osajoukko.


title: Arvojoukko

text:
Mikäli edellisessä esimerkissä olisi määritelty kuvaus
olisi maalijoukko ollut myös arvojoukko. Sama ilmiö havaitaan kaikilla parillisilla potenssifunktioilla.


title: Tieteenharjoittajat ja uskonto

text: Yksittäisten tieteenharjoittajien suhteesta uskontoon on tehty joitakin kyselytutkimuksia.


title: Tieteenharjoittajat ja uskonto

text: Tiedelehti "Naturen" tekemän mielipidetiedustelun mukaan 60,7 % tieteenharjoittajista oli uskonnottomia tai epäileviä ja noin 40 % uskoi persoonalliseen jumaluuteen. Yhdysvaltain kansalliseen tiedeakatemiaan valituista huippututkijoista vain 7 % oli uskovia. Uskonnottomista 72,2 % oli ateisteja ja 20,8% agnostikkoja.


title: Tieteenharjoittajat ja uskonto

text: Luvut ovat pysytelleet suunnilleen samoina lähes sadan vuoden ajan: vuonna 1914 James H. Leuba havaitsi, että 58 % tuhannesta satunnaisesti valitusta yhdysvaltalaisesta luonnontieteilijästä ei uskonut jumalaan tai epäili tämän olemassaoloa.


title: Tieteenharjoittajat ja uskonto

text: Rice Universityn tutkijan Elaine Ecklundin vuonna 2004 aloitetussa tutkimuksessa 38 % yhdysvaltalaisista tieteenharjoittajista ei uskonut jumalaan.


title: Tieteenharjoittajat ja uskonto

text: Kyselytutkimukseen vastanneista Ison-Britannian tiedeakatemian Royal Societyn jäsenistä vain 3,3 prosenttia uskoi vahvasti persoonalliseen jumalaan. 78,8 % oli vahvasti eri mieltä väitteestä, että jumala on olemassa.


title: CITES

text:
Villieläimistön ja -kasviston uhanalaisten lajien kansainvälistä kauppaa koskeva yleissopimus eli CITES ("Convention on International Trade in Endangered Species of Wild Fauna and Flora") on kansainvälinen sopimus, jolla rajoitetaan uhanalaisten eläin- ja kasvilajien kansainvälistä kauppaa. Sen ensimmäinen versio syntyi vuonna 1963. Nykyinen versio on vuodelta 1973. Suomi allekirjoitti CITES-sopimuksen 1976.
Sen jälkeen yhtään CITES-sopimuksella suojattua lajia ei ole kuollut sukupuuttoon. CITES-sopimuksella säädellään nykyisin yli 33 000 lajin kauppaa. Lajit on luokiteltu kolmeen luokkaan, jotka on lueteltu sopimuksen liitteissä:


title: CITES

text: Esimerkiksi eräiden lemmikkeinä pidettävien kilpikonnalajien tuomiseen tarvitaan kirjallinen todistus siitä, että kyseisiä yksilöitä ei ole pyydystetty luonnosta vaan ne on kasvatettu tarhassa. Samoin tietyistä puulajeista valmistettuja tuotteita ei saa tuoda maahan, ellei voida todistaa, että puut on kasvatettu viljelmällä eikä kaadettu sademetsästä.


title: Matkatoimisto

text: Matkatoimisto on liikeyritys, joka myy matkustamiseen ja matkailuun liittyviä tuotteita ja palveluita. Suomessa matkatoimistosta tuli luvanvarainen elinkeino 1968, matkatoimistojen tuli rekisteröityä ja antaa pankkitakuu.. Kuluttasuojalaki säädettiin alalle 1978. Kilpailu- ja kuluttajavirasto ylläpitää matkatoimistorekisteriä.


title: Matkatoimisto

text: Matkatoimistopalveluja myyvät matkatoimistot ovat agentuureja, joiden liikevaihto pääosin koostuu välityspalkkioista ja palvelumaksuista. Matkatoimistot voivat erikoistua liike- tai erikoismatkoihin. Isommilla liikematkatoimistoilla on myös omat ryhmä- ja erikoismatkaosastonsa ja ne palvelevat asiakkaitaan valtakunnallisesti palvelukeskuksista. Suomen suurimmat liikematkatoimistot 2017 ovat kansainvälisten matkatoimistoketjujen omistamia. Yleismatkatoimistot ovat pienempiä ja palvelevat paikallisesti. Ne välittävät kuluttajille tai oman paikkakunnan yritysasiakkaalle matkalippuja, seura- ja ryhmämatkoja sekä muita matkapalveluita.


title: Matkatoimisto

text:
Seura- tai ryhmämatkoja paketoivat matkanjärjestäjät. Ne myyvät tuottamiaan matkapaketteja asiakkaille, asiakasryhmille tai myyntisopimuksen tehneille matkatoimistoille. Seura- tai ryhmämatkoja tuottava matkanjärjestäjä ostaa kuljetuksen kuljetuspalveluyhtiöltä sarja- tai yksittäisryhmäpalveluna ja varaa kapasiteetin mukaiset hotellit ja muut matkaan liittyvät palvelut. Matkanjärjestäjä tekee matkasta/matkoista esitteen ja markkinoi matkoja julkisesti ja ne noudattavat vuonna 1983 sovittuja ”Yleiset matkaehtoja ja seuramatkojen markkinointiohjeita sekä vuonna 1995 voimaan tullutta valmismatkalakia.
Incomig-toimistot olivat erikoistuneet kotimaan matkailuun. Markkinointi tapahtui ulkomaisille matkanjärjestäjille, matkatoimistoille tai yksittäisille henkilöille. Suuremmilla incoming-toimistoilla oli yksityis-, ryhmä- ja kongressiosasto ja ne olivat yleensä jäseninä kansainvälisissä incoming- matkatoimistojen liitoissa ja yhdistyksissä. Incoming toimistot tekivät läheistä yhteistyötä Matkailun edistämiskeskuksen kanssa ulkomailla ja Suomessa. Ulkomaisten yritysten suorien matkapalvelujen ostojen lisääntyessä 1980 -luvulla Suomessa varsinainen incoming-toiminta alkoi supistua ja se on sittemmin muuttunut pieneksi paikkakuntakohtaiseksi erikoisosaamisalaksi.


title: Matkatoimisto

text:
Nettivarausmahdollisuuksia itsevarausportaalien kautta tarjoilivat suurimmat liikematkatoimistot jo asiakkailleen jo 2000 -luvun alkuvuosina. Samalla ne myös kehittivät vapaa-ajan matkustajille online -varaustyökaluja. Vuonna 2007 Kaleva Travel oli Suomen suurin matkapalvelujen nettimyyjä, vuosimyynti oli 100 milj euroa. Pieniä ja erikoistuneita suureksi kasvaneita nettimatkatoimistoja on tullut markkinoille. Ne myyvät omaa tuotantoa tai välittävät lentoja, hotelleita ja autonvuokrauksia kuluttajille.
Matkatoimistoasetuksen 442/1968 tultua voimaan, toimilupia myönnettiin 65:
Ageba, AK:n Matkatoimisto Oy, Matkatoimisto Oy Area, Oy Aurinkomatkat, Oy Matkatoimisto Canarias, Etelä-Suomen Matkatoimisto Oy, Oy Fenal Touring Ltd, Finntourist Oy, Hyvinkään Matkatoimisto Oy, Ihannematkat, Imatran Matkatoimisto Oy, IT-Matkat, Jorma Kaakkolahti, Matkatoimisto Kaleva Oy, Kansan Matkatoimisto Oy, Kar-Air Oy, Keihäsmatkat, Keski-Töölön Matkatoimisto Oy, Kielipalvelu ARB Oy, Koulumatkailutoimisto Oy, Kuopion Matkatoimisto Oy, Lahden Matkakeskus, Lahden Matkapalvelu T Hoikkanen kommandiittiyhtiö, Lahtitours Oy, Lentomatkat Oy, Oy Lentomatkatoimisto Olympia, Liikenneneuvos Onni Vilkas Matkapalvelu, LL Touristservice, Loimaan Matkatoimisto, Matkatoimisto Oy Lomamatka, Lounais-Hämeen Matkat Oy, Länsimatkat Ketonen & Ketonen, Matka-Rasila Oy, Matkatoimisto Matka-Sampo Oy, Matkatoimisto Matkayhtymä Oy, Mikkelin Matkatoimisto, Närpes Resetjänst, Pieksämäen Matkatoimisto Oy, Pohjanmaan Matkatoimisto Oy, Oy Matkatoimisto Polaris Resebyrå Ab, Porin Matkatoimisto Oy, Saimaan Matkailijayhdistys (Lappeenrannan Matkatoimisto), Savonlinnan Matkatoimisto Oy, Scandinavian Express International, Skandinavian Matkapalvelu Oy, Spies-Matkat Kommandiittiyhtiö, Simon Spies Oy Ab, Suomen Matkailuliitto ry , Suomen Matkatoimisto Oy, Oy Suomi-Finland International Summer Schools Ab, O. Swanljung Oy, Sveres Resebureau Ab, Tammer-Matkat Oy, Teljän Matkatoimisto Oy, Oy Matkatoimisto Travek, Oy TR-Matkat - TR-Resor Ab, Turistipalvelu Oy, Uudenmaan Seuramatkat Oy, Varkauden Matkatoimisto Oy, Ving-Matkat Oy – Vingresor Ab, Ylioppilaspalvelu – Studentservice ry, Oy Nykymatkat Ab, Salon Matkatoimisto, EK Eurooppalainen Kielikoulu Oy, Kurirens Resebyrå kommanditbolag, Taksikuljetus Oy.


title: Matkatoimisto

text: Matkatoimistot myivät ensisijaisesti niitä palveluita, joiden kanssa ne olivat tehneet myyntisopimuksen, saaneet lippuvaraston ja lipunkirjoitusoikeuden. Muut koti- ja ulkomaiset matkapalvelut varattiin pääasiassa kirjeitse ja osoitukseksi ostetusta matkapalvelusta asiakas sai voucherin. Matkatoimistot palvelivat yksityismatkustajien lisäksi koululaisryhmiä ja ulkomailta tulleita matkustajia. Olympiakisat vuonna 1952 aiheutti matkatoimistoille suuren työmäärän, mutta tulos oli huono. Suomen Matkailijayhdistys ja suomalaiset matkatoimistot yhdessä valmistivat 37 kappaletta all-inclusive- matkoja kokonaiskapasiteetiltaan 25 000 ulkomaiselle turistille. Matkoja myytiin yhteensä kuitenkin vain 937 .


title: Matkatoimisto

text: Myyntitilanteessa virkailija katsoi aikataulut aikataulukirjasta ja hinnat hintakirjasta, koti- ja ulkomaan hotellit katsottin hotellikirjasta ja seuramatkojen hinnat esitteestä. Tilatut paikat ja palvelut varattiin [Kaukokirjoitin|telexillä]], puhelimitse tai kirjeitse. Virkailija itse varasi ja kirjoitti liput mutta suuremmissa matkatoimistoissa oli varaus- ja lipunkirjoitustoimintoihin omat erilliset varauskeskukset ja lipunkirjoitusyksiköt. Seuramatkat varattiin puhelimitse seuramatkanjärjestäjältä. Liikematkustuksen kysynnä kasvaessa 1960-luvullaavattiin ensimmäiset matkatoimisto-oikeuksin varustetut matkapalvelupisteet asiakasyritysten tiloissa.


title: Matkatoimisto

text: Lentolippujen myynnin kasvaessa entistä tärkeämmäksi, varaustoimintaa oli kehitettävä. Finnair kehitti "Finnres" -paikanvarausjärjestelmän, jota 1970-luvun alussa alettiin asentaa matkatoimistoihin. Palveluteknologian kehitys jatkui 1983 kun suomalaisiin matkatoimistoihin saatiin Finnairin lipunkirjoituskoneet. Paineet lentohintojen ja -sääntöjen muutokseen oli suuri. Maailmalla alkoi lentolippujen alennusmyynti ns. ämpärikauppa (). Tiedonkulku- ja varausvälineenä faksit nopeuttivat ja selkeyttivät yhteydenpitoa asiakkaisiin, matkanjärjestäjiin ja palvelutuottajiin.


title: Matkatoimisto

text: Vuonna 1988 Finnairin liityttyä suurten eurooppalaisten lentoyhtiöiden kehittämään yhteiseen varausjärjestelmään Amadeukseen tulivat ne suomalaisten matkatoimistojen pääasiallisiksi varausjärjestelmiksi. Pari vuotta myöhemmin matkatoimistot tilittivät myydyt lentoliput sähköisen tilitysjärjestelmän BSP:n (Bank Settlement Plan) kautta.


title: Matkatoimisto

text: Vuonna 1994 Suomen liikematkamarkkinoiden volyymi oli noin 2,5 mrd markkaa ja kolmella suurimman matkatoimiston; Arean, Suomen Matkatoimiston ja MatkaKalevan yhteinen markkinaosuus oli 60% liikematkavolyymistä. Matkatoimistot kehittivät asiakashallintaansa ja -hankintaansa varten Travel management konseptin. Sähköposti 1990-luvun puolessa välissä mullisti kommunikaation ja jo 1995 Kohdematkat toi Suomeen ensimmäisen itsevarausjärjestelmän (Travelogix).


title: Matkatoimisto

text: 2000-luvun loppupuolella liikematkatoimistot kouluttivat asiakasyritystensä varaajia varaamaan yrityksensä liikematkat omalta päätteeltään itsevarauksena. Matkatoimisto kirjoitti liput ja laskutti. Internetin myötä myös kehitettiin uusia varaustoimintaa helpottavia portaaleita. Yrityksen ja liikematkatoimiston väliset laskutus- ja maksastustoiminnot alkoivat kulkea matkatilin kautta. Suuret liikematkatoimistot ovat kansainvälisten omistajiensa kehitystyön tuloksena pystyneet tarjoamaan asiakkailleen kehittämiään mobiilivaraus- sekä matkainformaatiopalveluita.


title: Matkatoimisto

text: Suomessa matkatoimistovirkailijoiksi koulutettiin alunperin kolmessa oppilaitoksessa.


title: Thomas Cook

text: Thomas Cook (22. marraskuuta 1808 Melbourne, Derbyshire, Englanti – 18. heinäkuuta 1892 Bergen, Norja) oli brittiläinen matkailualan uranuurtaja. Hän perusti nimeään kantavan matkatoimiston. Idean siihen hän sai ollessaan itse matkalla ja vuonna 1841 hän järjesti junamatkan Leicesteristä Loughboroughiin pakettina johon sisältyi matka sekä tarjoilua. Tätä pidetään kaikkien aikojen ensimmäisenä pakettimatkana. Hän myös järjesti brittityöläisille mahdollisuuden matkustaa vuoden 1867 Pariisin maailmannäyttelyyn. Vuonna 1872 hän järjesti ensimmäisen seuramatkan maailman ympäri, se vei aikaa yhteensä 222 vuorokautta.


title: Thomas Cook

text: Vakaumukseltaan Thomas Cook oli baptisti.


title: Thomas Cook

text: Thomas Cookin perustaman yhtiön nimeksi tuli vuonna 1871 "Thomas Cook & Son", kun hänen poikansa tuli osakkaaksi yhtiöön. Vuonna 1924 yhtiöstä tuli osakeyhtiö nimeltään "Thomas Cook & Son Ltd." Yhtiön nimi, kansallisuus ja omistajat ovat sen jälkeen vaihtuneet useaan kertaan, mutta perustajan nimi on säilynyt osana yhtiön ja sen seuraajien nimeä.


title: Thomas Cook

text: Vuonna 1928 Thomas Cook & Son Ltd siirtyi Wagon-Lits -yhtiön omistukseen. Vuoden 1948 jälkeen yhtiön omistajina oli muun muassa brittiläisiä rautatieyhtiöitä ja pankkeja. Vuonna 2002 Thomas Cookin osti saksalainen C&N Touristik -niminen matkailualan yhtiö. Thomas Cookin toiminta jatkui osana tätä yritystä ja koko saksalais-brittiläisen yhtiön nimeksi muutettiin "Thomas Cook AG". Vuonna 2007 Thomas Cook AG ja brittiläinen "MyTravel Group plc" yhdistyivät "Thomas Cook Group plc" -nimiseksi yhtiöksi, joka on listattu Lontoon pörssiin ja kuuluu FTSE 100-indeksiin..


title: Nassau (Saksa)

text: Nassau on kaupunki Saksassa, Rheinland-Pfalzin osavaltiossa. Se sijaitsee Lahn-joen laaksossa kaupunkien Bad Ems ja Limburg an der Lahn välissä. Nassaun asukasluku on 4 655 (2010).


title: Nassau (Saksa)

text: Muinoin Nassau oli osa itsenäistä Nassaun herttuakuntaa. Nassau on mainittu ensimmäisen kerran 915. Kunnan oikeudet Nassau sai Keisari Kaarle IV:ltä vuonna 1348.


title: Nassau (Saksa)

text: Lukuisat kaupungit eripuolilla maailmaa kantaa samaa nimeä. Esimerkiksi Bahaman pääkaupunki Nassau.


title: Pihlajasaaret

text: Pihlajasaaret () on Helsingissä Lauttasaaren ja Ruoholahden edessä pienen matkan päässä mantereelta sijaitseva saariryhmä, johon kuuluvat "Itäinen Pihlajasaari", "Läntinen Pihlajasaari", "Vadelmakupu" sekä joukko pieniä luotoja. Pihlajasaaret on suosittu kesäulkoilualue, jossa on uimarantoja ja ravintola. Pihlajasaareen pääsee reittiveneellä Ullanlinnan Merisatamasta ja Ruoholahdesta. Pihlajasaaressa on myös vierasvenesatama.


title: Pihlajasaaret

text: Krimin sodan aikana Pihlajasaaret hakattiin avoimiksi, jotta vihollinen ei olisi voinut piiloutua metsiin. Viaporiin elokuussa 1855 kohdistunut tykistötuli kuitenkin ammuttiin Pihlajasaaren läheisyydestä. Todennäköisimmin juuri Krimin sodan aikana saarten eteläpuolelle upposi venäläinen Pihlajasaaren kuulahylky.


title: Pihlajasaaret

text: 1800-luvun lopulla Helsingin kaupungin omistama Läntinen Pihlajasaari jaettiin vuokratuiksi huvilapalstoiksi, ja useimmat tuolloin rakennetut huvilat ovat vieläkin jäljellä, joskaan eivät enää yksityiskäytössä. Yhdessä niistä toimii nykyisin kesäravintola ja toisessa toimi vuosina 1995–2016 eläkeläisten virkistyskeskus Wirkkula. Huvilapalstojen vuokra-aika päättyi vuoden 1928 lopussa, ja seuraavana vuonna saaret avattiin yleisölle ulkoilualueeksi.